www.ekapija.com :: 07. 09. 2010\nPredsednik Srbije Boris Tadić i predsednik Vlade Republike Srpske Milorad Dodik juče su otvorili novi most na Savi kod Sremske Rače. Svečanosti je prisustvovao i predsednik Vlade AP Vojvodine dr Bojan Pajtić, i ministar saobraćaja i veza u Vladi Republike Srpske Nedeljko Čubrilović. Most kod Sremske Rače izgrađen je pored starog drumsko-železničkog mosta. Njegovim puštanjem u saobraćaj odvojiće se kolovoz od pruge. Svakodnevno, pre starog mosta dnevno je pelazilo u proseku 1.000 putničkih i 300 teretnih vozila. Izgrađen je sredstvima Fonda za kapitalna ulaganja Vlade AP Vojvodine. - Pokrajinska vlada je preko svog Fonda za kapitalna ulaganja investirala 675 miliona dinara u ovaj most i sagradila ovu saobraćajnicu 400 metara dugu i 11 metara široku, koja po svojim karakteristikama odgovara najvišim evropskim standardima. Ovaj most spajaće Srem sa Semberijom, Vojvodinu i Srbiju sa Republikom Srpskom i zbog toga je njegov privredni i infrastrukturni i nacionalni značaj - neprocenjiv - izjavio je Pajtić. Predsednik Vlade Republike Srpske Milorad Dodik izjavio je da je most još jedan projekat koji se uspešno realizuje u naporima koji su zajednički uloženi da se poboljšaju standard i komunikacija stanovnika sa obe strane Save i poručio da treba verovati onima koji rade, a ne onima koji samo govore. Dodik se zahvalio Vladi Vojvodine i Republici Srbiji "što se opredelila da se, posle višedecenijskog čekanja, ovaj most kompletira" i dodao da je Vlada Republike Srpske u prilazne puteve mostu uložila 1 mil EUR.\n"ENERGOPROJEKT VISOKOGRADNJA" PRIPREMA TEREN ZA BUDUĆE STANOVE NA LOKACIJI KASARNE "STEPA STEPANOVIĆ" - POSAO VREDAN 1 MIL EUR\nKompanija "Energoprojekt Visokogradnja", kao izvođač radova i Građevinska direkcija Srbije kao investitor, zaključili su krajem avgusta ugovor o izvođenju pripremnih radova na lokaciji kasarne "Stepa Stepanović" ("4. juli") u beogradskoj opštini Voždovac, saopšteno je iz kompanije. Navedeni radovi odnose se na rasčišćavanje terena, uklanjanje postojećih objekata i grubo planiranje terena za buduću gradnju naselja na pomenutoj lokaciji. Vrednost ugovorenih radova iznosi oko 1 mil EUR, a rok za realizaciju projekta je dva meseca. Na toj lokaciji predviđena je izgradnja 4.578 jeftinih stanova, gde bi svi punoletni građani imali pravo da kupe stan pod povoljnim uslovima. Pored stanova, čija će cena po kvadratnom metru biti 1.200 EUR na toj lokaciji biće izgrađeno i 177 lokala, dve škole i dva obdaništa, zdravstveni centar i drugi prateći objekti.\nNOVI SJAJ MEDIJANE - POČELI RADOVI NA PROJEKTU KONSTANTINOVA VILA\nNa arheološkom lokalitetu Medijana započeti su radovi na projektu Konstantinova vila. Predviđeni su obimni radovi na prezentaciji lokaliteta Medijana povodom proslave velikog hrišćanskog jubileja 1.700 od Milanskog edikta. Cilj projekta je prezentacija, popularizacija i promocija kulturnog nasleđa i on će biti ostvaren kroz arheološka i arhitektonska istraživanja, konzervatorsko-restauratorske radove, konzervaciju i prezentaciju fresaka i mozaika i pokretnog arheološkog materijala. Konzervatorski pristup i prezentacija Medijane planirani su u uslovima savremenog života. Posebna pažnja biće posvećena zaštiti i prezentaciji spomenika, rekonstrukciji i revitalizaciji pojedinih delova vile sa peristilom, izradi zaštitnih konstrukcija nad sačuvanim delovima arhitekture kao i vrtnom uređenju vile i njene neposredne okoline. Projekat obuhvata prezentaciju i rekonstrukciju ekonomskog i vojnog života na Medijani i u Naisusu, izradi maketa i 3D prezentacija i prezentacija multimedijalnih sadržaja. Takođe je predviđeno da se realizuje i podprojekat Konstantinovo doba u okviru kojeg je u toku izrada modela rimskih ratnih sprava. Projekat realizuju stručnjaci sa Univerziteta i Arheološkog instituta u Beogradu, iz Republičkog i niškog Zavoda za zaštitu spomenika kulture, Narodnog muzeja Niš, Centralnog instituta za konzervaciju. Tokom obilaska radova na realizaciji projekta prezentacije Konstantinove vile na Medijani, gradonačelnik Niša Miloš Simonović i član Gradskog veća Miodrag Radović istakli su da je neophodna i izgradnja vodovodne i saobraćajne infrastrukture kako bi se prezentacija vile sa peristilom u potpunosto realizovala. Pored toga, planirana je i izgradnja prijemne zgrade sa biletarnicom i suvenirnicom na ulazu u lokalitet. Gradonačelnik Simonović podsetio je prilikom obilaska lokaliteta na opsežne pripreme Grada Niša za proslavu godišnjice od donošenja Milanskog edikta. On je naveo da je u sklopu tih priprema započeta kompletna rekonstrukcija centralnih gradskih saobraćajnica, privode se kraju radovi na izgradnji hrama Svetog cara Konstantina i carice Jelene, planirana je izgradnja kompleksa na Viniku sa najvećim krstom na Balkanu kao i izgradnja spomenika Cara Konstantina.\nGRAD BEOGRAD I PKB GRADE CENTAR ZA STERILIZACIJU S PRIHVATILIšTEM ZA PSE NA PALILULI\nSekretarijat za komunalne i stambene poslove Beograda – Sektor za zoohigijenu je u saradnji sa opštinom Palilula i PKB korporacijom započeo projekat izgradnje novog centra za sterilizaciju s prihvatilištem za pse, kapaciteta 550 životinja. Realizacija ovog projekta deo je sprovođenja Strategije za rešavanje problema pasa lutalica na teritoriji Beograda, kao i Plana masovne sterilizacije napuštenih pasa. Prema rečima Vladimira Terzina, pomoćnika sekretara za komunalne i stambene poslove, objekat će se nalaziti na teritoriji opštine Palilula u rejonu Padinska skela, na mestu stare sortirnice PKB korporacije. – U sklopu objekta, osim kapaciteta za smeštaj odraslih pasa, nalaziće se i operaciona sala, ambulanta i smeštajni prostor za štence, koji će činiti posebno izdvojenu celinu objekta, što će omogućiti veći prihvat napuštenih štenaca bez opasnosti od eventualnog prenosa neke od infektivnih bolesti na stariju populaciju pasa. Grad je za izradu glavnog projekta i dela prve faze izgradnje ovog objekta izdvojio 16 miliona dinara. Sredstva su preneta na račun opštine Palilula, koja će se starati o realizaciji ovog posla, a prema njihovim procenama, objekat bi trebalo da bude završen do septembra 2011. godine – rekao je Terzin. Prema njegovim rečima, ovo je još jedan od koraka ka ostvarenju krajnjeg cilja, a to je smanjenje populacije napuštenih pasa na ulicama grada. Lokacija na kojoj će se nalaziti ovaj objekat građanima će se možda činiti daleko od grada, međutim kada je ona birana, razmišljalo se nekoliko godina unapred. Uzeto je u obzir nekoliko ključnih faktora, poput veličine opštine i broja stanovnika, kao i veza sa drugim velikim gradskim opštinama. – Kada kažemo da se razmišljalo unapred, jasno se vidi i namera da u dogledno vreme ovaj objekat opslužuje i opštine koje će biti u njegovoj neposrednoj blizini, jer izgradnjom mosta Borča–Zemun, samo nekoliko kilometara deliće Palilulu od Zemuna, Novog Beograda i Surčina. Ova komunikacija će omogućiti i efikasniji rad službi Veterinarske ustanove "Veterina Beograd", koja je zadužena da operativno sprovodi odluke i strategije grada. Ova ustanova je, inače, u odnosu na 2009. godinu znatno podigla efikasnost rada, jer se sad obavi više od 400 sterilizacija mesečno, dok se ranije radilo od 100 do 130. Prema našim procenama, na teritoriji Beograda više od 60 odsto napuštenih životinja već je sterilisano, čipovano i vakcinisano – istakao je Terzin. Objekat na Paliluli biće poslednji ovakvog tipa, a ostali će naprosto biti prihvatilišta, odnosno delta azili, u kojima se neće obavljati sterilizacije. Izvesno je da će najpre biti završen jedan takav objekat na teritoriji opštine Mladenovac, kapaciteta od 400 do 450 životinja, dok je za drugi na teritoriji Zvezdare u toku izrada projekta.\n"COLLIERS INTERNATIONAL" EKSKLUZIVNI AGENT PRODAJE ZA "INDUSTRIAL PARK BELGRADE" (IPB) – U PONUDI ČAK 200 HA NA 25 KM OD CENTRA BEOGRADA\nwww.ekapija.com :: 06. 09. 2010\n"Colliers International" Srbija je upravo na tržište nekretnina Srbije, pa i celog regiona, "izašao" sa izuzetno atraktivnom ponudom. Naime, objavio je da se na na prodaju nudi građevinsko zemljište, ukupne površine od čak 200 hektara. Ovaj jedinstveni kompleks je, bez ikakve sumnje, jedan od najvećih projekata mešovite namene u Srbiji, gde zemljište unutar kompleksa uključuje 14 funkcionalnih celina od 7,3-25,3 ha, koje su, potom podeljene na 103 manje jedinice - od 0,55-3,11 ha. Lokacije se mogu vrlo precizno prilagoditi potrebama korisnika, jer, praktično, postoji neograničena mogućnost prilagođavanja zemljišta i kombinovanja funkcionalnih i manjih celina prema potrebi investitora. IPB se nalazi u zoni Šimanovaca, udaljen 25 km od centra Beograda i 10 km od beogradskog aerodroma "Nikola Tesla". Po svojoj strategijskoj poziciji ovo je vrlo važna lokacija, a neposredno pored parka prolaze dva glavna saobraćajna pravca – Pan-evropski koridori VII i X. Lokacija ima direktan prilaz i izlaz sa autoputa E70 (Beograd-Zagreb). Ovo jedinstveno zemljište je odlično za razvoj velikih logističkih i industrijskih parkova, a takođe se pruža mogućnost razvoja velikih sportskih, poslovnih i rekreacionih projekata. Delimično, zemljište može biti prenamenovano za razvoj stambenih projekata. Vlasnici ovog kompleksa nude jedinstven model saradnje sa investitorima i kompanijama u potrazi za efikasnom i stimulativnom ekonomskom sredinom, uspešnim ulaskom na tržište Srbije ili ekspanzijom na tržišta zemalja Jugoistočne Evrope, a, s obzirom na poziciju, zemljište se nudi po veoma atraktivnim cenama. Mnogo više detalja se može dobiti na http://www.colliers.rs/en/real-estate/?rId=487\nSRPSKE FIRME PRVI PUT NA SAJMU GRAĐEVINARSTVA U BELORUSIJI - "BUDAPRAGRES" OD 7. DO 10. SEPTEMBRA U MINSKU\nSrbija po prvi put nastupa na sajmu "Budpragres" u Minsku od 7. do 10. septembra. Na nacionalnom štandu biće predstavljeno sedam kompanija koje se bave proizvodnjom građevinskih materijala. Agencija za strana ulaganja i promociju izvoza Srbije (SIEPA) po prvi put organizuje nastup srpskih građevinskih kompanija na beloruskom sajmu. Cilj nastupa sedam domaćih kompanija je intenziviranje saradnje između tržišta Srbije i Belorusije nakon potpisivanja sporazuma o slobodnoj trgovini prošle godine. Na sajmu će se predstaviti kompanije "Buck" sa kreativnim rešenjima za osvetljenje, "Simi" sa građevinskom opremom, "Antić Kosta" sa metalnom galanterijom, "Vabis" i "Stublina" sa okovima za vrata i prozore, "Impol Seval" sa valjanim pločama i limovima, kao i "Inm" sa trapezastim krovovima. Srpska građevinska industrija ima dugu tradiciju izgradnje kojom godinama privlači međunarodnu javnost. Proizvodi izlagača su vrhunskog kvaliteta, prate trendove i svi su sertifikovani ISO 9001 standarom. Predstavljanje srpskih građevinaca omogućeno je u saradnji sa Privrednom komorom Srbije (PKS). Građevinski sajam "Budpragres" je najveća manifestacija ovog tipa kako u Belorusiji tako i među zemljama Zajednice nezavisnih država. Svake godine se na sajmu predstavi oko 400 firmi iz 14 zemalja sveta, a poseti ga više od 30.000 ljudi.\nCRNA GORA NE MOžE DA GRADI HIDROELEKTRANU KOD RISNA\nU poslednje vreme sve više investicija u hidroelektrane na rekama koje prolaze kroz više država ne mogu da se realizuju jer ugrožavaju interese susedne zemlje. Poslednji primer u našem okruženju je da Crna Gora ne može da gradi hidroelektranu kod Risna. - "Elektroprivreda Crne Gore" (EP CG) ne sme bez saglasnosti "Elektroprivrede Republike Srpske" (ERS) početi izgradnju hidroelektrane kod Risna koja bi koristila vode Bilećkog jezera, jer bi time prekršila međunarodne propise u oblasti energetike - ističu u Upravi ERS-a, prenose Nezavisne novine. Komentarišući izjavu predsednika Odbora direktora "Elektroprivrede Crne Gore" podgoričkom listu "Pobjeda" da je to preduzeće "nakon što nije naišlo na razumevanje Republike Srpske krenulo u izradu idejnog rešenja za hidroenergetski projekat "Boka", u Upravi ERS-a kažu da legalno nije moguća jednostrana realizacija tog projekta. - Crna Gora ništa nije uložila u izgradnju sistema hidroelektrana na Trebišnjici i samim tim ne sme energetski koristiti postojeći sistem koji uključuje akumulaciju Bilećkog jezera - ističe Jovo Marić, izvršni direktor ERS-a za tehničke poslove. Zvanična Podgorica svoj zahtev zasniva na činjenici da je Bilećko jezero delom zahvata opštinu Nikšić i da se delimično puni sa vodotoka na teritoriji Crne Gore. Marić kaže da su Hidroelektrana na Trebišnjici prema zakonima bivše Jugoslavije ispunile većinu obaveza prema Crnoj Gori, navodeći da je preostala jedino isplata nadoknade za potopljeno zemljište nikšićke opštine. To se, kako navodi, redovno izmirivalo do raspada Jugoslavije, ali su nakon toga novonastale države usvojile različite zakone koji tretiraju tu oblast. - To je otvoreno pitanje ne samo sa Crnom Gorom već i sa Srbijom i Hrvatskom. Mi ne bežimo od dogovora i u proteklom periodu smo tražili da se nađe zajedničko rešenje, ali do toga nije došlo - kaže Marić napominjući da Crna Gora iz izgrađenog sistema već ostvaruje benefite kroz snabdevanje pitkom vodom. U ERS-u kažu da su Crnogorcima više puta nudili tri izvodljive i isplative varijante izgradnje hidroelektrane u Bokokotorskom zalivu, koje bi zadovoljile obe strane, ali da su oni to ignorisali. - Ovde ne postoji problem našeg nerazumevanja nego njihovih nerealnih postavki i želja. Oni razmišljaju samo kako da dobiju struju iz postojećeg sistema i ništa ne potroše. To bi bilo isto kao kad bi Hrvatska ili Austrija tražili struju od Srbije zbog protoka Dunava kroz HE Đerdap - opisuje Marić. ERS je, prema njegovim rečima, i dalje otvorena za saradnju sa svim susedima uz poštivanje dosadašnjih ulaganja i budućih investicija. - Naš stav proističe iz međunarodnog prava i obaveza, a ne iz hajdučkih zakona iz 17. veka, a imperativ kod dogovaranja biće da zahvati vode ne mogu biti iz Bilećkog već Trebinjskog jezera kako bi se sprečile poplave u Popovom polju - naglašava Marić. Republika Srpska spremna za razgovor U Ministarstvu industrije, energetike i rudarstva Republike Srpske su, povodom izjava čelnika "Elektroprivrede Crne Gore", izrazili spremnost za razgovar o svim projektima koji će, kažu, biti od koristi za građane i koji će biti ekonomski isplativi. - Rešenje ne sme da bude na štetu bilo koga i mora da bude rezultat postignutog dogovora. Do sada zvanična inicijativa Vlade Crne Gore za ovu saradnju još nije stigla, a kada je dobijemo spremni smo da razgovaramo o njoj - kazala je Aleksandra Vukašinović, portparolka tog ministarstva.\nAUSTRIJSKA KOMPANIJA "PRINOTH" 7. SEPTEMBRA 2010. PREDSTAVLJA SVOJA MULTIFUNKCIONALNA VOZILA U BEOGRADU\nAustrijska firma "Prinoth GmbH" iz Telfsa i F.A.A.S. Beograd (zastupnik za Srbiju) predstaviće svoj proizvodni program u Privrednoj komori Srbije u utorak, 7. septembra u 11 časova. "Prinoth" je renomirani proizvođač multifunkcionalnih vozila, koja imaju najširu primenu u građevinarstvu, putnoj infrastrukturi, šumarstvu, elektroprivredi, uređenju skijališta, vodoprivredi, komunalnim delatnostima i u vanrednim situacijama. Zahvaljujući pogonskom rešenju (gusenice), osposobljena su za najzahtevnije uslove rada na nepristupačnim terenima, pod nagibom, u uslovima snežnih nanosa i drugim. Firma "Prinoth"", koja se pre jednu deceniju spojila sa kompanijom "Leitner", prisutna je više od 60 godina na svim svetskim tržištima, pre svega, zahvaljujući stalnom ulaganju u inovacije koje kombinuje sa proverenim pogonskim agregatima ("Perkins", MAN), visokim standardima kvaliteta, lakom održavanju i maloj potrošnji, kao i dobroj tehničkoj podršci.\nNAJAVLJENA DRUGA FAZA PROJEKTA REVITALIZACIJE VELIKOG BAČKOG KANALA - POSAO VREDAN 13,5 MIL EUR\nwww.ekapija.com :: 02. 09. 2010\nPredstavnici opština Kula i Vrbas, kao i više od dvadeset stranih i domaćih firmi, zainteresovanih za izgradnju centralnog postrojenja za preradu otpadnih voda prisustvovali su krajem prošle nedelje u Vrbasu prezentaciji projekta za potencijalne izvođače radova druge faze projekta "Revitalizacije Velikog bačkog kanala". Projekat su organizovali MISP – Program za podršku razvoju infrastrukture lokalne zajednice, Evropska komisija, Nacionalni investicioni plan i JP "Direkcija za izgradnju" Vrbas. Sve fabrike, koje ispuštaju otpadne vode u kanal, moraće ugraditi primarne prečistače, zatim će biti priključene na kolektor iz kojeg će se voda ispuštati u centralni prečistač a posle obrade u kanal. Nakon završetka konkursa za izvođača radova, koji se zatvara 27. septembra, počeće izgradnja centralnog postrojenja za preradu otpadnih voda Kule i Vrbasa, navodi se na sajtu opštine Kula. Za posao izgradnje zainteresovano je 40 preduzeća iz Srbije i inostranstva. Predviđeno je da izgradnja prečistača traje 18 meseci. Ukupan budžet projekta iznosi 13,5 mil EUR.\nZAšTO GRADITI SPORTSKE HALE I SALE OD ČELIKA – ADUTI KOJI DOLAZE IZ FIRME „LINDAB“\nU poslednje vreme smo svedoci dobrih trendova koje pokreću sportski klubovi, lokalna samouprava i predstavnici državne uprave zadužene za omladinu i sport, prosvetu i Nacionalni investicioni plan, a u vezi su sa izgradnjom sportskih sala i hala širom naše zemlje. Klubovi shvataju da je posedovanje sopstvene sale preduslov za prave sportske ambicije i održavanje kvaliteta, a predstavnici države se sve više trude da mlade sa ulice i od prekomernog korišćenja računara uvedu u sportske hale, kako ne bi sve dublje i dublje klizili na gradaciji stanja i zdravlja nacije. Grade se (ili planiraju) uglavnom objekti gabarita rukometnog igrališta, sa teleskopskim tribinama koje mogu da prime 300-400 gledalaca, uz neophodni prostor za svlačionice, klupske prostorije, mali ugostiteljski objekat, teretanu, manju prostoriju za tzv. male sportove, uz zahteve da visina objekta zadovolji domaće standarde za odbojku i košarku. To su dobri trendovi, ali ih često "pokvare" neznanje i kriterijum "najniže cene" po kome se obično raspisuju javne nabavke. Držeći se one izreke "Nisam dovoljno bogat da bih kupovao jeftine stvari", urednički tim "eKapije" je inicirao forum sa stručnjacima iz ove oblasti, želeći da budućim investitorima u sportske objekte pomognemo odgovorima na pitanja - o čemu bi sve trebalo da razmišljaju, kako se ne bi zavaravali samo inicijalnom cenom, već i da misle o tome šta ih čeka već narednog dana, kada počnu da stižu računi za energiju, popravke, zamenu materijala koji stari, održavanje, čišćenje i sl. Poznati i priznati predstavnici firmi koji na tržištu Srbije već više godina nude i realizuju sportske hale primenom drvenih, čeličnih i betonskih konstrukcija govore za "eKapiju". Ovog puta odgovore dobijamo od Dejana Arsenijevića, direktora kompanije Lindab u Srbiji. eKapija : Gospodine Aresenijeviću, da li naša javnost dovoljno poznaje kompaniju Lindab ? Grupacija značajnih investitora nas još kako poznaje, ali široka javnost verovatno ne zna dovoljno. Naime, Lindab je velika multinacionalna kompanija koja razvija, proizvodi i prodaje proizvode od čelika za građevinsku industriju. Kroz svoja tri proizvodana sektora (Building Componets, Ventilation systems and Building Systems), Lindab nudi kompletna rešenja i građevinske komponetnte za sve tipove objekata, a prisutni smo u čak 30 zemalja, gde radi oko 5000 naših kolega. Sa 50 godina iskustava i sa preko 40.000 izgrađenih objekata, Lindab je najveći evropski proizvođač prefabrikovanih čeličnih konstrukcija primarno za industrijsku i komercijalnu upotrebu kao što su: proizvodni objekti, skladišta i logistički centri, supermarketi i tržni centri, sportski objekti i dvorane različitih namena, aerodromski hangari, poslovni objekti, poljoprivredni objekti itd. eKapija : Svi ponuđači čeličnih konstrukcija potenciraju brzinu gradnje i prednosti izgradnje od čeličnih prefabrikovanih konstrukcija. Zašto je to tako ? Zato što upotreba prefabrikovanih čeličnih konstrukcija i sistemskih rešenja pri izgradnji objekata, naročito sportskih, a bez ikakvih dilema, donosi mnoge prednosti, od kojih posebno izdvajam : · Optimalno korišćenje prostora, jer čelik omogućava premošćavanje velikih raspona, bez upotrebe među stubova. · Slobodu u projektovanju koja omogućava ispunjavanje svih zahteva investitora u pogledu oblika i funkcionalnosti objekta. · Brzo koriščenje objekta, jer je sa prefabrikovanim čeličnim konstrukcijama vreme izgradnje objekta znatno kraće u odnosu na tradicionalni način građenja. · Period od 10-15 godina bez troškova investicionog održavanja konstrukcije, krova i fasadnih zidova i niski troškovi kasnijeg održavanja. · Prefabrikovane čelične konstrukcije omogućavaju najlakšu faznu izgradnju i eventualna naknadna proširenja u poređenju sa ostalim materijalima. · Velika energetska efikasnost se obezbeđuje upotrebom prefabrikovanih ili na licu mesta izrađenih sendvič krovova i zidova, koji sa svojim slojevima termoizolacije obezbeđuju male gubitke energije i samim tim malu potrošnju energije na grejanje i hlađenje objekta. · Projektovanjem i izgradnjom ventilirajućih krovova, sa slojevima koji uključuju parnu branu, sloj izolacije, paropropusnu a vodonepropusnu foliju i ventilirajući sloj vazduha, uspešno se rešava problem kondenza u objektima. · Pravilnim projektovanjem i korišćenjem prefabrikovanih ili sendviča na licu mesta sa ispunom od minerane vune kao obloge objekta i farbanje primarne konstrukcije protivpožarnom bojom ili oblaganjem iste drugim materijalima ( npr. protiv požarnim gips pločama), rešava se i jedina mana čelika – slaba protiv požarna otpornost. eKapija : Cena nije među ovim argumentima ? Iako je na prvi pogled prefabrikovana čelična konstrukcija skuplja od betonske, mora se posmatrati „šira“ slika. Upotrebom prefabrikovane čelične konstrukcije umesto betonske, ostvaruju se uštede, jer : · Zbog svoje manje težine, troškovi fundiranja su i do 30% manji u odnosu na betonsku konstrukciju, što je naročito dolazi do izražaja ako se objekat izvodi na lošem terenu. · Zbog svoje manje težine i dimenzija elemenata, troškovi transporta do gradilišta su manji. · Prefabrikovana čelična konstrukcija obezbeđuje sigurnije i prijatnije uslove rada na gradilištu kao i manju upotrebu energije u procesu izgradnje. · Visoke mehaničke karakteristike čelika dozvoljavaju upotrebu manje materijala u odnosu na beton ili drvo, što rezultira konstrukcijama vitkijim i prijatnijim za oko. eKapija : Ekološki aspekt gradnje u čeliku ? Održivi razvoj je globalna tema sa kojom se susreće svaka poslovna aktivnost. Obezbeđujući jednostavna i ekološki prihvatljiva rešenja pri ispunjavanju zahteva naših partnera, Lindab poklanja veliku pažnju ovom problemu. Sama upotreba čelika kao osnovnog materijala u našem proizvodnom programu to nam olakšava, tako da se 98% Lindabovih proizvoda može reciklirati i ponovo upotrebiti uz minimalnu potrošnju energije. eKapija : Da li investitori imaju jasnu sliku koliko koja pozicija kod izgradnje košta ? Mislim da su investitori danas mnogo pripremljeniji za razgovore na ovu temu, a možda će im pomoći tabela koja je bazirana na sportskoj hali od 1.200 m2. Podela površina · Teren...............................720 m² · Magacin opreme...............96 m² · Svlačionice.......................72 m² · Toaleti...............................42 m² · Kancelarije........................44 m² · Recepcija i cafe bar.........160 m² · Komunikacije....................43 m² · Energetski blok.................23 m² Cena pozicija u procentima od ukupne cene · Iskop..................................................3.00 % · Temelji i podna ploča......................11.80 % · Čelična konstrukcija........................19.60 % · Krov i oluci........................................9.30 % · Fasadni zidovi....................................6.90 % · Spolna vrata i prozori........................5.20 % · Unutrašnji zidovi i plafoni................9.20 % · Unutrašnja vrata i stakl. pregrade.....4.00 % · Podovi................................................8.50 % · Vodovod i kanalizacija......................4.10 % · HVAC.................................................7.10 % · Elektro instalacije..............................6.90 % · PP zaštita i gromobranska inst..........3.30 % · TT instalacije.....................................1.10 % Učesnici foruma Drvo : Aduti koji dolaze iz firme LKV Centar i Piramida Čelik : Aduti koji dolaze iz firme Trimo inženjering i Lindab\nRezultati 7620 - 7630 od 7633 [PRETHODNA STRANA] [SLEDEĆA STRANA]


Đoković: Ovo je definitivno u TOP 3 dostignuća u mojoj karijeri - Naslovi.net\n"Puno je pritiska bilo kad juri čovek istoriju i grend slemove, ali dobro - pritisak je privilegija i to je nešto na šta sam navikao. To je nešto što me čini jačim, snažnijim, spretnijim i sposobnijim tako da ću iz ova dva dana mnogo naučiti, mnogo pouka izvući. Ovo je definitivno u TOP 3 dostignuća u čitavoj mojoj karijeri", rekao je Đoković za Radio televiziju Srbije posle finala.\nĐoković je danas osvojio drugu titulu na Rolan Garosu, pošto je u finalu pobedio Grka Stefanosa Cicipasa posle velike borbe u pet setova sa 6:7(6), 2:6, 6:3, 6:2, 6:4.\n"Kad čovek pobeđuje naravno da oseća samo najlepše emocije, ponos, sreću. radost. U ovom trenutku i veliki umor, još sam pod adrenalinom, pa verovatno ne osećam bolove koje ću osećati sutra ujutru, ali sve su to slatke muke", rekao je Đoković.\nUpitan da li može da obeća da će osvojiti sva četiri grend slema u sezoni i zlato na Olimpijskim igrama u Tokiju, Đoković je prvo rekao: "Mogu da obećam da ću slaviti".\n"Vrlo sam pažljiv kad dajem obećanja zato što reč ima izuzetno veliku snagu. Ne želim nešto da obećavam što ne mogu da ispunim. Rezultati su u Božjim rukama, a ono što mogu da obećam da ću dati svoj maksimum na svakom turniru", rekao je Đoković.\nNa pitanje zašto je "mučio" navijače u prva dva seta današnjeg finala, Đoković je rekao: "Da bude slađe i interesantnije".\n"Šalu na stranu, čestitke Stefanosu na izvanrednom finalu. Velika borba, prvi put je igrao u finalu grend slema, nije imao šta izgubi. Znao sam da će od prvog momenta da pokuša da nametne neki svoj ritam igre i da bude agresivniji i to mu je uspevalo", rekao je Đoković.\n"To je verovatno uticalo na mene, dok sam se malo navikao i pronašao svoju igru. Imao sam svoje šanse u prvom setu, međutim on je zasluženo to dobio. U drugom sam pao malo i psihički i fizički. Malo mi je opala energija, on je to iskoristio", rekao je Đoković.\nKako je dodao, kada je izašao sa terena nakon izgubljenog drugog seta, vratio se "osvežen", "kao nov igrač".\n"Ali rekao sam pre turnira da se radujem prilici da igram u tri dobijena seta protiv mlađih tenisera, jer tu je moje iskustvo i šansa da pobedim iako sam u deficitu od dva seta, što se ispostavilo da je bio slučaj danas", rekao je Đoković.\nUživo: Sinančević u finalu, kraj za Kolašinca\nSinančević u finalu bacanja kugle!\nSinančević u finalu, Kolašinac eliminisan


Bivši rukovodilac Diznija: volim pirateriju\nPočetnaVestiSoftware/WebInternetBivši rukovodilac Diznija: volim pirateriju\n23.09.2016 10:33 | 0 Software/Web\nZaposleni u industriji zabave obično ne koriste baš lepe termine kada govore o pirateriji, ali postoje i neki sa drugačijim shvatanjima. Bivši rukovodilac kompanije Dizni, Samir Bangara je, govoreći na velikoj All That Matters konferenciji, poručio da on voli pirateriju i da je ona pokazatelj nečije popularnosti. Kod debate o pirateriji učesnike možemo podeliti na dve grupe, jedna u kojoj su oni koji smatraju da je to najgora stvar i da je treba zaustaviti po svaku cenu, i drugi poput Samira koji vide pozitivne stvari.\nSamir Bangara je bivši rukovodilac odeljenja The Walt Disney Company kompanije u Indiji, a na tu poziciji je imenovan 2012. godine nakon čega je pomogao da se ostvari rast u mnogim oblastima. Kasnije je Bangara napustio Disney i formirao media startup kompaniju Qyuki.com u kojoj ima CEO poziciju. Bivši šef Diznija veruje da je jedan od glavnih problema u današnjem svetu bogatom sadržajima - kako da budete primećeni.\n"Ja volim pirateriju. Jer pogodite šta je najveći problem danas? Vidljivost" rekao je Samir na konferenciji. Sa ogromnom količinom sadržaja dostupnog na mreži, Bangara kaže da je pravi izazov pronalaženje dobrih stvari.\nŠta je doneo macOS Sierra?\nAdidas pokazao izgled i proces izrade prvih patika koje proizvode roboti\nOnlajn piraterija je popularnija nego ikada 21.03.2018 19:29 5


Srbi južno od Ibra zadovoljni dogovorima, na severu otpor\nPostignuti dogovori Prištine i Beograda o slobodi kretanja, razmeni matičnih knjiga i priznavanju diploma nije u interesu Srba na severu Kosova, koji navode da takvi dogovori predstavljaju priznanje nezavisnosti Kosova.\nSuprotno razmišljaju Srbi južno od Ibra, ističući da je dobro što Beograd po prvi put problem Srba na prostorima Kosova sagledava u potpunosti a ne samo sa aspekta severa.\nPredstavnik Srpskog nacionalnog veća severnog Kosova Milan Ivanović smatra da je postizanje sporazuma između Prištine i Beograda rezultat pritiska međunarodne zajednice i napora Beograda da uđe u EU. Ali, on dodaje da ti sporazumi ugrožavaju interese kosovskih Srba.\n“Ovo su dogovori koji znače priznanje dokumenata koje izdaje Priština i to jeste faktički priznanje nezavisnosti Kosova, ili jedan od koraka ka tom priznanju. Ovo ide u korist Albanaca. Albanci dobijaju mogućnost da nesmetano dolaze u severni deo KiM bez ikakvih potreba i da vrše pritisak“, navodi Ivanović.\nIvanović dodaje da su većina Srba protiv nastavka razgovora Prištine i Beograda, te da dogovori u kojima Srbi sa severa ne učestvuju neće biti prihvatljivi.\nPostignutim sporazumima i uopšte celom procesu dijaloga protivi se i Marko Jakšić, jedan od lidera Srba na severu. Po njegovim rečima, Srbija je trebalo da izabere drugačiji način političke borbe za povratak Kosova u sastavni deo Srbije.\n„Mislim da su uglavnom svi Srbi nezadovoljni ovim projektom koji je radio Borko Stefanović. Srbi i dalje i južno i severno od Ibra se kreću kao što su se kretali u zadnjih 12 godina. Cilj ovih dogovora je da se kroz Srbiju Albanci kreću sa dokumentima samoproglašene nezaivsne države Kosovo“, navodi Jakšić, dodajući da će sprovođenje sporazuma ići teško, naročito pošto se oni kose sa važećim ustavom Srbije.\nSporazumi će olakšati svakodnevicu\nA da su svi kosovski Srbi nezadovoljni postignutim dogovorima poriče Ranđel Nojkić, jedan od lidera Srba sa centralnog Kosova. On navodi da je dobro što su konačno počeli da proizilaze rezultati dijaloga između Prištine i Beograda, što u prošlosti nije bio slučaj.\nPregovarački timovi Prištine i Beograda u Briselu\nNojkić dodaje da će postizanje ovih sporazuma olakšati život svim stanovnicima Kosova.\n„Pitanje slobode kretanja, ličnih dokumenata, registarskih tablica jeste jedno od vrlo važnih pitanja koje omogućava svim stnovnicima na prostoru KiM da mogu nesmetano da se kreću i po teritoriji Kosova i po teritoriji centralne Srbije. Mislim da je bitno i to što po prvi put Beograd ovaj problem Srba na prostorima Kosova i Metohije sagledava u potpunosti i ne samo sa aspekta severa ida ovog puta najnezadovoljniji Srbi postignutim sporazumima su sa severa Kosova dok su Srbi koji se nalaze južno od reke Ibar veoma zadovoljni veruju u budućnost i drugih pregovora“, kaže Nojkić.\nDijalog Prištine i Beograda uz posredstvo EU je prvi koji je doprineo u postizanju dogovora dve strane u poslednjih nekoliko godina.\nZa sada, pronađen je dogovor o rešavanju pitanja slobode kretanja građana, o razmeni kopija matičnih knjiga i priznavanju diploma, dok se očekuje da će se ostala pitanja koja muče stanovnike Kosova rešiti u predstojećim rundama dijaloga u Briselu.\nNeka od tih pitanja tiču se električne energije, telekomunikacija i slično, o čemu će se razgovarati krajem jula.


Magazin START - Ekotim podržalo odluku o odbijanju odobrenja za izgradnju TE Banovići\nEkotim podržalo odluku o odbijanju odobrenja za izgradnju TE Banovići\nSARAJEVO, 15. dec 2017\nUdruženje za zaštitu okoliša, prirode i zdravlja EKOTIM podržalo je odluku Federalnog ministarstva prostornog uređenja, koje je odbilo zahtjev Rudnika mrkog uglja Banovići za izdavanje odobrenja za izgradnju TE Banovići, jer je utvrđeno da rudnik nije riješio ključna pitanje poput vodosnabdijevanja, snabdijevanje ugljem, pitanje otpadnih voda, te izgradnju deponije šljake i pepela.\n- Ovo je još jedna potvrda da su nevladine organizacije bile u pravu kada su u postupku izdavanja okolinske dozvole upozoravale Federalno ministarstvo okoliša i turizma na iste propuste i nedostatke. Nakon što je Ministarstvo okoliša i turizma, i pored činjenice da su bili upoznati sa ovim nedostacima, izdalo okolinske dozvole, organizacija "Ekotim" je protiv izdavanja tih dozvola pokrenula sudske tužbe - saopćeno je iz te organizacije.\nPodsjetili su da su predstavnici Sekretarijata Energetske zajednice u procesu medijacije objasnili predstavnicima investitora i Federalnog ministarstva okoliša i turizma, da emisije polutanata u zrak propisane u okolinskoj dozvoli za TE Banovići nisu u skladu sa međunarodnim standardima koje je Bosna i Hercegovina prihvatila i koje je obavezna primjenjivati.\n- Odluka Federalnog ministarstva prostornog uređenja je još jedna potvrda da su i dalje neriješeni mnogi drugi propusti i nedostaci u projektu TE Banovići. Nadamo se da će ovo biti dodatni dokaz u pokrenutim sudskim procesima, te da će se nakon ove odluke, poništiti pogrešno donesene okolinske dozvole- naglasili su iz "Ekotima".


"Leteći ljudi" biće deo francuskih oružanih snaga?\n„Leteći ljudi“ biće deo francuskih oružanih snaga?\nTanjug 14. jula 2019. 13:52\nPARIZ – U Parizu je danas održana parada povodom francuskog nacionalnog praznika Dana pada Bastilje, a jednu od najspektakularnijih scena na defileu pred tribinom na kojoj je bio predsednik Francuske Emanuel Makron, priredio je bivši džet-ski šampion Frenki Zapata koji je leteo na svom izumu „Flajbord eru“ – ledbdećoj kupoli koja mu omogućava manevre kao iz naučnofantastičnih filmova.\nNa snimcima objavljenim na društvenim mrežama vidi se da Zapata u ruci nosi automatsku pušku, što ukazuje da bi ova letelica mogla da bude upotrebljena u arsenalu francuske vojske.\nList „Parizjen“ prenosi da je neposredno pred pojavljivanje Zapate na paradi, francuska ministarka oružanih snaga Florans Parli u izjavi za radio stanicu „Frans inter“ objasnila da postoji želja za „testiranjem različitih načina korišćenja („Flajbord era“), na primer kao leteće logističke platforme ili platforme za izvršavanje napada“ za potrebe francuske vojske.\nList navodi da je u pitanju letelica koju kao gorivo pokreće kerozin, poseduje pet mini turbo motora koji omogućuju brzinu do 190 kilometara na čas, a let može da traje do deset minuta.\nNavodi se da Zapata, koji već nekoliko godina radi na konceptu revolucionarne mašine, planira da 25. jula ovom letelicom preleti Lamanš, a za taj poduhvat će biti neophodno da po prvi put „Flajbord er“ dopuni gorivom tokom samog leta.\nMakronu se očigledno dopala demonstracija „Flajbord era“ pošto je uz široki osmeh i aplauz pozdravio Zapatu koji je odleteo i prepustio mesto drugim učesnicima parade.


Inzko i Lajčák pozvali lidere BiH da stave građane na prvo mjesto - Klix.ba\nBiH Inzko i Lajčák pozvali lidere BiH da stave građane na prvo mjesto\nInzko i Lajčák pozvali lidere BiH da stave građane na prvo mjesto\n25.2.2011. u 11:59\nVisoki predstavnik i specijalni predstavnik EU za Bosnu i Hercegovinu Valentin Inzko sastao se u četvrtak u Sarajevu sa Miroslavom Lajčákom, direktorom regionalnih odjela u Evropskoj službi vanjskih poslova za područje Rusije, istočnog susjedstva i Zapadnog Balkana, kako bi razgovarali o trenutnoj političkoj situaciji u BiH.\nInzko je informirao Lajčáka o trenutnoj situaciji u pogledu formiranja vlasti na svim nivoima, te je izrazio posebnu zabrinutost zbog kašnjenja u formiranju vlasti Federacije i Vijeća ministara BiH, saopšteno je iz OHR-a.\n"Bosni i Hercegovini potrebne su funkcionalne vlasti na svim nivoima što je prije moguće. Trenutna situacija ima štetne posljedice za građane cijele zemlje", rekao je visoki predstavnik i specijalni predstavnik EU Inzko. "Nepostojanje funkcionalnih vlasti u proteklih pet mjeseci također je onemogućilo nastavak provedbe reformi neophodnih za evropske integracije. BiH si ne može priuštiti daljnja odgađanja i sada rizikuje da još više zaostane za drugim zemljama u regionu."\nLajčák je ponovio da su ministri vanjskih poslova EU ozbiljno razgovarali o pojačanom angažmanu Evropske unije u BiH. Postoje konkretni planovi za jačanje prisustva i politike Evropske unije u BiH. On je dodao da "EU ostaje opredijeljena da pomaže BiH na njenom putu ka Evropi, ali odgovornost za situaciju u BiH je u rukama političkih lidera. Oni sada moraju osigurati da hitno budu formirane vlasti, koje će se usredsrediti na programe za pridruživanje EU."\nprije 17h 36m 205\nprije 16h 57m 137\nprije 8h 33m 121\nprije 14h 14m 160\nprije 7h 2m 228


2019.: ZORAN TAGELTIJA, KARIJERA ISPUNJENA NEUSPJESIMA - Revizija Info\n2019.: ZORAN TAGELTIJA, KARIJERA ISPUNJENA NEUSPJESIMA\nTreba istaći i da je Zoran Tegeltija jedini ministar finansija kojem je Glavna služba za reviziju javnog sektora Republike Srpske dala negativno mišljenje na revizorski izvještaj o izvršenju budžeta 2017. godine zbog čega je pod političkim pritiskom ostavku podnio tadašnji glavni revizor Duško Šnjegota.\nSiguran sam da ubrzan i održiv privredni razvoj, a čije će rezultate građani Bosne i Hercegovine osjetiti na svom životnom standardu, može da riješi veliki broj problema u Bosni i Hercegovini koji se u ovom trenutku čine jednostavno nerješivim. I zbog toga će u cjelokupnom fokusu novog Savjeta ministara prevashodno biti ekonomija – istakao je u četvrtak (21. novembar) u svom prvom obraćanju javnosti Zoran Tegeltija, član Saveza nezavisnih socijaldemokrata (SNSD) kojeg je 19. novembra zvanično imenovalo Predsjedništvo Bosne i Hercegovine za kandidata za predsjedavajućeg Savjeta ministara BiH.\nTegeltija je i poručio da ima spreman program rada koji će predstaviti u Parlamentu BiH kada za to dođe vrijeme.\nKazao je i da politička pitanja, koja mogu biti kamen spoticanja, ne smiju biti smetnja u radu novog Savjeta ministara BiH.\n“Trudićemo se da Savjet ministara ne bude mjesto gdje će se politička pitanja sučeljavati, bar ona koja ne moraju, već ćemo vidjeti da to prije svega rješavaju lideri političkih partija, i u onim organima koji za to imaju nadležnost, a tu prije svega mislim na Predsjedništvo Bosne i Hercegovine”, poručio je Tegeltija.\nPo čemu pamte Tegeltiju?\nZoran Tegeltija je bio ministar finansija Republike Srpske u dva mandata – u vladi premijera Aleksandra Džombića od 2010. do 2014. godine, te u vladi premijerke Željke Cvijanović od 2014. do 2018. godine.\nSiniša Vukelić, urednik portala Capital.ba, kaže da će ovaj period ministrovanja Zorana Tegeltije ostati upamćen po enormnom zaduženju Republike Srpske i propasti bankarskog sektora.\n“Za vrijeme njegovog mandata došlo je do 170 miliona evra zaduživanja na bečkoj berzi pod krajnje sumnjivim uslovima i nikada otkrivenim investitorima, po mnogo većoj kamati nego što bi to bilo urađeno na domaćem tržištu kapitala. Takođe, za vrijeme njegovog mandata su propale tri banke u Republici Srpskoj: Bobar banka, Balkan Investment Banka i Banka Srpske. Otkriveno je da Agencija za bankarstvo, koja je u njegovom resoru, nije uradila svoj posao. Dokumentovali smo brojne nalaze u kojima se vidi da su oni znali za sve te propuste u poslovanju ovih banaka, a ništa nije preduzeto da se to spriječi”, ističe Vukelić.\nBalkan investment Banka, čiji je osnivač bila litvanska Ukio grupa, kojoj je banka služila za poslovanje u fabrici glinice Birač u Zvorniku, koja je takođe bila u vlasništvu Ukio grupe, je 2013. godine bila u velikim gubicima koji su prevazilazili kapital banke.\nU izjavi za medije, 8. aprila 2013. godine, Zoran Tegeltija, tadašnji ministar finansija Republike Srpske, ovim povodom u Banjaluci je kazao:\n“Vlada Republike Srpske je odlučna da zaštiti svoj i ulog građana Republike Srpske u Balkan Investment Banci i neće dozvoliti da bude ugroženo njeno poslovanje.”\nStoga je 2013. odlukom Vlade Republike Srpske izvršena dokapitalizacija ove banke u iznosu 30 miliona maraka (15 miliona evra), čime je entitetska Vlada postala većinski akcionar ove banke koja je preimenovana u Banku Srpske.\nKraj banke Vlade Republike Srpske\nBanka Srpske u većinskom vlasništvu entitetske Vlade zvanično je likvidirana 2016. godine, samo tri godine nakon preuzimanja litvanskih investitora, a u njoj je ostalo zarobljeno oko 120 miliona maraka (60 miliona evra) depozita javnih preduzeća, institucija i građana.\nSamo godinu ranije, likvidirana je i Bobar banka, a šteta nastala likvidacijom ove i banke Srpske ukupno se procjenjivala na 250 miliona maraka (125 miliona evra). Nikada nije utvrđeno i gdje je nestalo deset miliona maraka (pet miliona evra) iz ove banke.\nVukelić dodaje i da je u vrijeme Zorana Tegeltije na čelu entitetskog Ministarstva finansija, Investiciono razvojna Banka Republike Srpske (IRB RS) dijelila sumnjive kredite.\n“Zoran Tegeltija će ostati upamćen i kao ministar finansija pod kojim je Investiciono razvojna banka dijelila stotine miliona maraka sumnjivih kredita bez kolaterala i adekvatne garancije pravnim licima povezanih stranački ili rodbinski sa partijama na vlasti, koja nikada nije došla pod kontrolu Agencije za bankarstvo Republike Srpske. Isto tako, ta Investiciono razvojna banka tri godine ili više nije podnijela izvještaj o svom radu Narodnoj skupštini Republike Srpske”, podsjeća Vukelić.\nJoš jedna afera\nEkonomistica Svetlana Cenić ističe da će Tegeltija ostati upamćen i po nerazjašnjenoj aferi Fabrike glinice Birač, iz koje su putem Balkan Investment Banke litvanski investitori iz Republike Srpske izvukli oko 500 miliona evra, a da su brojna pitanja ostala bez odgovora.\n“Šta se sve tu dešavalo, čija su potraživanja, pa ko je prebacio novac, gde su Litvanci nestali i gde su otišli, pa ko je pokrenuo optužnicu. Posle se dešava i Balkan Investment Banka koja je bila praonica para za litvanske investitore, pa ona prerasta u Banku Srpske što je bilo skandalozno, jer je ona služila kao protočni bojler za novac”, ističe Cenić.\nI još jedan neuspjeli projekat\nNaime, u revizorskom izvještaju o stanju u budžetu entitetska Glavna služba za reviziju utvrdila je da je Vlada Republike Srpske uzimala kredite u ime fondova i javnih institucija, bez njihovog znanja, te je utvrdila i da je stvarni deficit u budžetu Republike Srpske 175 miliona maraka (87,5 miliona evra), a ne 45 miliona maraka (22,5 miliona evra) kako je prikazalo entitetsko Ministarstvo finansija u svom izvještaju, na čijem je čelu tada bio Tegeltija.\nPodsjećamo i na propali projekat proizvodnje električnih automobila u Republici Srpskoj koji je inicirala entitetska Vlada 2012. godine, osnivajući Javno preduzeće Nikola Tesla, a za direktora imenovala Dragana Vučetića.\nIako je tadašnja opozicija kritikovala Vladu zbog Vučetićevog imenovanja, jer su isticali da mu je propalo nekoliko privatnih biznisa kao što su Agromehanika, pilana u Nevesinju i neke druge, koje su iza sebe ostavile milionske dugove, za Tegeltiju ovo nije bila naznaka da će projekat biti neuspješan.\nU revizorskom izvještaju o stanju u budžetu entitetska Glavna služba za reviziju utvrdila je da je Vlada Republike Srpske uzimala kredite u ime fondova i javnih institucija, bez njihovog znanja, te je utvrdila i da je stvarni deficit u budžetu Republike Srpske 175 miliona maraka, a ne 45 miliona maraka, kako je prikazalo entitetsko Ministarstvo finansija u svom izvještaju, na čijem je čelu tada bio Tegeltija.\n“Njegovi neuspješni privatni projekti su njegovi neuspješni privatni projekti. Ovo je javna firma i to je nešto sasvim drugo”, kazao je u aprilu 2013. tadašnji ministar finansija Republike Srpske Zoran Tegeltija.\nVlada Republike Srpske nakon toga bila je garant ovoj kompaniji kod komercijalnih banaka prilikom uzimanja kredita od 12 miliona maraka (šest miliona evra) dok je Investiciono-razvojna banka Republike Srpske (IRB) odobrila dodatnih pet miliona maraka (2,5 miliona evra).\nVeć 2015. godine projekat je propao, istražni organi Republike Srpske su Vučetića u junu 2015. osumnjičili da je kao direktor Javnog preduzeća Nikola Tesla zloupotrijebio službeni položaj i počinio poslovnu prevaru, čime je ovom preduzeću uzrokovao štetu od 1,1 milion maraka (550 hiljada evra), a on je napustio zemlju.\nKada su u pitanju podaci iz zvanične biografije, u njoj se navodi da je Zoran Tegeltija rođen 29. septembra 1961. godine u Mrkonjić Gradu, gdje je završio osnovnu školu i gimnaziju.\nGodine 1986. je diplomirao na Ekonomskom fakultetu Univerziteta u Sarajevu. Magistrirao je 2004. godine, a zatim 2007. godine i doktorirao na Univerzitetu Karić u Beogradu.\nOženjen je i ima dvoje djece.\nIzmeđu ostalog, bio je zaposlen u Rafineriji nafte u Brodu, Poreskoj upravi Republike Srpske i Republičkoj upravi carina Republike Srpske.\nU periodu od 2000. do 2002. godine bio je poslanik Narodne skupštine Republike Srpske, a nakon toga predsjedavajući Državne komisije za granične prelaze Bosne i Hercegovine.\nU dva mandata bio je i načelnik opštine Mrkonjić Grad od 2004. do njegovog izbora za ministra finansija Republike Srpske 29. decembra 2010. godine.\nNakon opštih izbora u BiH 2018., Zorana Tegeltiju je nominovao Milorad Dodik za predsjedavajućeg Savjeta ministara BiH.\n(Gojko Veselinović, RSE, 21.11.2019.)\nOznakeGlavna služba za reviziju javnog sektora RS Zoran Tageltija\nCHP 2012. BEZUSPJEŠNO POKUŠAO NAVESTI TUŽILAŠTVA DA RADE SVOJ POSAO I SPRIJEČE SISTEMSKU PLJAČKU I SIROMAŠENJE GRAĐANA


PREDSEDNIK IRANA ROHANI: Sankcije neće naterati Iran na pregovore sa SAD! - Informer\nIranski predsednik Hasan Rohani upozorio je SAD da sankcijama koje su ponovo uveli Iranu neće uspeti da nateraju Teheran na pregovore s Vašingtonom, ali nije isključio mogućnost dijaloga dve zemlje\nIranski predsednik je u Njujorku još rekao i da sankcija koje Iran sprečavaju da izbozi naftu, a koje je Tramp ponovo uveo, mogu biti veoma opasne, ali da neće imati efekat koji SAD očekuju.\nKako je preneo Rojters, Rohani je poručio da bi sa Trampom mogao da pregovara samo ukoliko njegova administracija dokaže da je pouzdana, a SAD se vrate u nuklearni sporazum.\nTramp je u maju saopštio da SAD izlaze iz međunarodnog nuklearnog sporazuma sa Iranom iz 2015. godine i objavio nove sankcije Teheranu.\nVašington utiče i na svoje saveznike da u potpunosti prekinu sa kupovinom nafte iz Irana.\nVašington i Teheran su u veoma lošim odnosima od maja ove godine.\nTramp je u julu rekao da je spreman da se sastane sa iranskim liderom bez ikakvih prethodnih uslova, ali je Iran odbio tu ponudu.\nIranski rijal je izgubio na vrednosti prethodnih meseci, a strah od ekonomske krize doveo je do sporadičnih protesta u nekoliko gradova u Iranu.\nRohani pokušava da ubedi Irance, od kojih su mnogi duboko pogođeni visokom nezaposlesnošću i lošim životnim standardom, da će iranska ekonomija, koja se dosta oslanja i na naftu, opstati uprkos pritiscima Amerike.\nHasan Rohani Iran SAD Sankcije pregovori napad Ahvaz


Najava događaja za 17. maj 2016. godine\n17.05.2016. / 6:15\nBANJALUKA, U 10.00 časova sjednica Narodne skupštine Republike Srpske na kojoj će biti razmatran Prijedlog zakona o izmjenama i dopunama Zakona o Radio-televiziji Republike Srpske.\nBANJALUKA – U 14.00 časova potpredsjednik Narodne skupštine Republike Srpske Željka Stojičić razgovaraće sa predsjednikom hrvatskog Sabora Željkom Rajnerom; /Narodna skupština/\n– u 15.00 časova banjalučki biskup Franjo Komarica razgovaraće sa Rajnerom; /Banjalučka biskupija/\n– u 16.30 časova predstavnici Hrvata u Republici Srpskoj i predstavnici hrvatskih udruženja sastaće se sa predsjednikom hrvatskog Sabora.\nBANJALUKA – U 9.00 časova ministar prosvjete i kulture Republike Srpske Dane Malešević primiće predstavnike Dječijeg pozorišta Republike Srpske. Nakon prijema predviđene su izjave za novinare. /Ministarstvo prosvjete i kulture/\nNOVI SAD – Jedinica za koordinaciju poljoprivrednih projekata pri Ministarstvu poljoprivrede, šumarstva i vodoprivrede Republike Srpske organizuje posjetu za stotinu poljoprivrednih proizvođača iz Srpske Međunarodnom sajmu poljoprivrede u Novom Sadu.\nŠAMAC – U 11.00 časova predsjednik Lovačkog saveza Republike Srpske Savo Minić primiće predstavnike Međunarodne organizacije za očuvanje divljači i lova. /hotel “Talija”/\nBANJALUKA – U 9.30 časova početak izgradnje infrastrukture u Poslovnoj zoni Ramići, kome će prisustvovati gradonačelnik Banjaluke Slobodan Gavranović.\nBIJELJINA – U 10.30 časova konferencija za medije o rezultatima rada Centra javne bezbjednosti Bijeljina u aprilu. /prostorije Centra/\nBIJELJINA – U 18.00 časova Narodna biblioteka “Filip Višnjić” organizuje promociju čuvene enciklopedije “Catena mundi /Verige svijeta/ – Srpska hronika na svetskim verigama”. Izjave za novinare u 17.45 časova. /prostorije Biblioteka/\nSARAJEVO – U 10.30 časova predsjedavajući Predsjedništva BiH Bakir Izetbegović primiće ministra spoljnih poslova i trgovine Mađarske Petera Sijarta;\n– u 14.30 časova Izetbegović će primiti zamjenika pomoćnika američkog državnog sekretara Hojta Brajana Jia. /saopštenja/\nSARAJEVO – U 9.00 časova sastanak ministra inostranih poslova BiH Igora Crnatka i ministra inostranih poslova i trgovine Mađarske Petera Sijarta. Konferencija za novinare redviđena je za 10.00 časova. /prostorije Ministarstva inostranih poslova BiH/\nTESLIĆ – Od 9.00 do 16.00 časova Međureligijsko vijeće BiH organizuje susret članova i aktivista odbora za međureligijsku saradnju iz Orašja, Brčkog, Bijeljine, Banjaluke, Doboja i Tuzle u sklopu programa “Izgradnja građanskog društva kroz međureligijski dijalog”. /hotel “Kardial”/\nSARAJEVO – U 10.00 časova Spoljnotrgovinska komora BiH i Fondacija “Konrad Adenauer” organizuju seminar “Vještina upravljanja ključnim kupcima”. Izjave za novinare predviđene su u 9.45 časova. /prostorije Spoljnotrgovinske komore/\nSARAJEVO – U 10.00 časova nastavak sjednice Predstavničkog doma Parlamenta Federacije BiH obraćanjem poslanika u Evropskom parlamentu Ivana Jakovčića. /Parlament FBiH/\nBEOGRAD – U 8.00 časova predsjednik Vlade Srbije Aleksandar Vučić sastaće se sa predstavnicima Međunarodnog monetarnog fonda DŽejmsom Rufom i Kimom Daehangom. /saopštenje/\nBEOGRAD – U 12.00 časova zajednička konferencija za novinare lidera Srpske demokratske stranke Mladena Bosića, predsjednika Partije demokratskog progresa Branislava Borenovića i predsjednika Narodnog demokratskog pokreta Dragana Čavića na kojoj će govoriti o podnošenju tužbe zbog klevete u “slučaju Soroš”.


Podrška deci i mladima sa smetnjama u intelektualnom razvoju - WANNABE MAGAZINE\nPodrška deci i mladima sa smetnjama u intelektualnom razvoju\nHumanitarna organizacija Radost deci posebnim programima pomaže deci i mladima sa smetnjama u intelektualnom razvoju. Za što bolji rad sa decom osnovan je dnevni centar, koji se nalazi u ulici Susedgradska 39M, Rakovica. Da bi se korisnicima omogućli adekvatni uslovi u prostoru u kom će zajedno sa stručnjacima raditi na poboljšanju načina njihovog daljeg života i odrastanja, neophodna je podrška za opremanje dnevnog centra u iznosu od 158.000,00 dinara. Do sada je prikupljeno 285.000,00 dinara.\nOrganizacija Radost deci postoji od januara 2014. godine, i kroz nju je do sada prošlo više od 1200 korisnika. Pored ustanove za decu i mlade “Sremčica“, ova organizacija sarađuje sa Centrom za smeštaj i boravak dece i omladine ometene u razvoju, sa domom “Sveti Sava“ Umka, MNRO “Zajedno“ iz Beograda i MNRO “Naši snovi“ iz Valjeva. Organizatori su kulturno umetničke manifestacije, inkluzivnog karaktera pod nazivom “Pokaži šta znaš“, a tom prilikom učestvovalo je više od 300 dece i mladih sa smetnjama u intelektualnom razvoju i njihovih vršnjaka iz redovnih osnovnih škola, kao kulturno umetnička društva, i ličnosti iz javnog života.\nNovoosnovani Dnevni centar je namenjen deci i mladima sa smetnjama u intelektualnom razvoju koji su smešteni u domovima za decu bez roditeljskog staranja, deci iz roditeljskih porodica koja pohađaju specijalne škole, kao i deci sa smetnjama u intelektualnom razvoju koja po programu inkluzije pohađaju redovne škole. Podrška opremanju centra obezbedila bi deci dnevni boravak, učestvovanje u pojedinačnim radionicama, kao i individualni rad sa stručnjacima. Pojedine aktivnosti bi se odvijale i grupno i individualno.\nU sklopu dnevnog centra sprovodio bi se, između ostalih i program osamostaljivanja, kao osnovni program za razvoj i napredak dece i mladih sa ovakvim smetnjama. Najvažniji cilj ove organizacije jeste da se omogući inkluzija, kroz vaspitno – edukativne programe biće uključena u različite društvene sfere i aktivnosti.\nNajbolji rezultati rada organizacije se svakako pokazuju kroz napredak ka ravnopravnosti, ka prihvatanju potreba i načina života mladih sa smetnjama u intelektualnom razvoju. Trude se da entuzijazmom i drugačijim pristupom, osluškuju i poštuju potrebe dece i mladih sa smetnjama u intelektualnom razvoju.\nPodršku organizaciji su pružili i Medija centar, Štark i drugi.\nKljučne reči Humanitarna organizacija Radost deciPodrška deci i mladima sa smetnjama u intelektualnom razvojuRadost deci


SportDC - Vesti - Reprezentacije - Igor Kolaković vodi Srbiju\nČetvrtak, 20.01.2022 03:26\n10.01.2022 Administrator DC\nIgor Kolaković vodi Srbiju\nIgor Kolaković imenovan je za selektora muške odbojkaške reprezentacije Srbije do Olimpijskih igara u Parizu 2024. godine, saopštio je Odbojkaški savez Srbije.\nKolaković je trenutno trener poljske Varte, a funkciju selektora Srbije već je obavljao od 2006. do 2014. godine.\nU tom periodu Srbija je osvojila osam medalja: jednu zlatnu, tri srebrne i četiri bronzane.\nNa Svetskom Prvenstvu 2010. godine osvojio je bronzanu medalju, na Svetskom šampionatu 2013. za mlađe seniore srebro, u Svetskoj ligi dve srebrne medalje (2008. i 2009. godine) i jednu bronzanu (2010. godine), a na prvenstvima Evrope zlatnu medalju 2011. i bronzane medalje na 2007. i 2013 godine.\nPored reprezentacije Srbije Igor Kolaković je predvodio selekciju Irana od 2017. do 2020 godine, a trenirao je i slovenački AĆ Volej iz Ljubljane i francuski Kan.\n"Pre svega želim da se zahvalim OSS-u na čelu sa predsednikom Zoranom Gajićem i generalnim sekretarom Ivanom Kneževićem na ukazanom poverenju, da nakon sedam godina ponovo vodim nacionalni tim do još jednih Olimpijskih igara", rekao je Kolaković, preneo je OSS.\n"Reprezentacija je veliki motiv za sve, to je jedna velika emocija, i po tom pitanju se u timu Srbije već decenijama nije ništa promenilo. Iz generacije u generaciju zadržao se taj iskreni odnos i ljubav prema nacionalnom dresu", dodao je on.\nNovi trijumf Partizana\nRazišli se Srbija i Terzić\nIzvučene grupe za Evropska takmičenja


Milošević u Tirani: Proširiti saradnju crnogorske i albanske policije - CdM\nMilošević u Tirani: Proširiti saradnju crnogorske i albanske policije\nNacionalni koordinator za borbu protiv nasilnog ekstremizma i državni sekretar Ministarstva unutrašnjih poslova Rade Milošević i generalni direktor Uprave policije Albanije Ardi Veliu pohvalili su na današnjem sastanku ukupnu saradnju dvije policijske službe, te dogovorili da se ona proširi na sve strukture, odnosno direktnu saradnju u prevenciji i dokumentovanju zločina terorističke prirode i finansiranju terorizma.\nKako je saopšteno iz MUP-a, Milošević, koji je u zvaničnoj posjeti Albaniji, i Veliu su važnom ocijenili razmjenu informacija, sprovođenje zajedničkih operacija protiv trgovine narkoticima ili za sprečavanje ilegalnog prelaska granice migranata iz trećih zemalja, sa krajnjim odredištem jedne od zemalja EU.\n“Milošević je pohvalio rad i rezultate Uprave za borbu protiv terorizma u državnoj policiji, a Veliu zahvalio crnogorskim kolegama na spremnosti i ozbiljnoj posvećenosti za saradnju sa državnom policijom i naglasio da su oni otvoreni i odlučni da sarađuju jer je cilj isti: borba protiv organizovanog kriminala, terorizma i nasilnog ekstremizma”, navode u MUP-u.\nCrnogorska delegacija predvođena Miloševićem sastala se i sa direktorom Direkcije za borbu protiv terorizma u državnoj policiji Gledisom Nanoom.\n“Nano je prezentovao kako Direkcija za borbu protiv terorizma sprovodi dobru praksu u vezi sa povratnicima iz zemalja u sukobu i kako oni djeluju i koordiniraju aktivnosti sa Centrom za koordinaciju borbe protiv nasilnog ekstremizma i radikalizma. Milošević je pozvao predstavnike Uprave za borbu protiv terorizma državne policije u posjetu Crnoj Gori”, zaključuju u MUP-u.\nTagsAlbanija Ardi Veliu Rade Milošević saradnja


Bronza srpskom miksu u Portugalu: Propuštena prilika za veliko finale | Stonitenis.org\nBronza srpskom miksu u Portugalu: Propuštena prilika za veliko finale\nAleksandar Karakašević i Izabela Lupulesku ostvarili su sjajan rezultat na pro-turu u Portugalu osvojivši bronzanu medalju u miks dublu. Ipak, jako malo delilo je srpski dvojac od finala, vodstvo od 2:1 u setovima ostalo je neiskorišćeno.\nSpoj iskustva i mladosti dobitna kombinacija (foto: flickr / ITTF)\nAlfa i omega evropskog miks dubla Aleksandar Karakašević, i perspektivna Izabela Lupulesku, u Portugalu su zabeležili odličan rezultat. Uz mesto na podijumu obezbedili su i kvalifikacije za II Evropske igre u Minsku.\nMalo je nedostajalo da prepreka u polufinalu u vidu Ljubomira Pišteja i Tatiane Kukulkove iz Slovačke bude premošćena, ali su i pored vodstva od 2:1 u setovima Sale i Izabela na kraju morali da čestitaju protivnicima.\nPrethodno, za medalju srpski miks eliminisao je tandem iz Kineskog Tajpeha Li/Lin, a kolo ranije i domaće predstavnike Karvaljo/Šao.


Šta može policija RS-a ako krenu hapšenje Srba koji krše Inzkov zakon: Dodikov savjetnik za sigurnost otkrio kompletan scenarij!\nPredrag Ćeranić, dekan Fakulteta za bezbjednost u Banjaluci i Dodikov savjetnik, kaže da nema dilemu da će u sigurnosnom sektoru MUP imati rješenje za sve potencijalne situacije.\nPoslije sjednice Narodne skupštine RS u petak znat će se šta će MUP RS moći da uradi u slučaju pokušaja hapšenja građana u manjem bh. entitetu po prijavi za negiranje genocida, a po zakonu Valentina Inzka.\nDodikov savjetnik za sigurnost Predrag Ćeranić uvjeren je da će biti učinjeno sve da ne dođe do sukoba pripadnika MUP i SIPA, gdje također ima dosta Srba.\nČlan Predsjedništva Bosne i Hercegovine iz reda srpskog naroda Milorad Dodik je već najavio da će MUP RS spriječiti svaki pokušaj hapšenja građana na teritoriji RS, koji na osnovu Inzkovog zakona eventualno preduzme Državna agencija za istrage i zaštitu (SIPA).\nKoje opcije MUP RS ima na raspolaganju?\n“Uvjeren sam da će svemu prethoditi razgovor prije svega sa direktorom SIPA koji je kadar SNSD-a, što može da preduprijedi mnoge stvari. Jer, ne može bilo ko iz SIPA nekoga da hapsi ako to direktor ne odobri, iako SIPA radi i po nalozima Tužilaštva BiH”, napominje Ćeranić.\nS druge strane, dodaje on, jedan-dva razgovora sa predsjednicom Tužilaštva Bosne i Hercegovine također može da preduprijedi potencijalna hapšenja.\n“Vjerujem zato da će se kriza preduprijediti, i da neće doći do situacije da se desi neki sukob između pripadnika MUP-a RS i SIPA u kojoj ima popriličan broj Srba na različitim mjestima, jer će njima prethoditi najvjerovatnije razgovori sa čelnim ljudima ovih institucija i predstavnika RS”, uvjeren je Ćeranić.\n“Sukoba ne bi smjelo biti”\nOn navodi da bi zakon koji bi MUP-u RS mogao da da zakonsku osnovu po kojoj bi djelovao u ovim slučajevima mogao biti izglasan već sutra na sjednici Narodne skupštine RS, na čijem će se dnevnom redu naći nacrti dva zakona – o dopuni Krivičnog zakonika vezane za zaštitu ugleda RS i o neprimjenjivanju Inzkove odluke.\n“Zakonsko rješenje bi obavezivalo MUP RS da reaguje u zadatim situacijama, što znači da MUP onda može i da djeluje. MUP i SIPA su organi za sprovođenje zakona a trenutno je na sceni velika politička kriza, čiji pravac daljeg razvoja je teško predvidjeti”, navodi Ćeranić.\n“Platforma za koju se zauzela RS je dobra osnova koja se pokazala kao vrlo efikasna u sprečavanju dalje erozije ingerencija RS”, uvjeren je Ćeranić, uz napomenu da je veoma bitno da u RS ostanu jedinstveni po ovom pitanju.


Grčka, Turska, Egipat... Gde vi letujete? - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Lifestyle Grčka, Turska, Egipat... Gde vi letujete?\nponedeljak, 10 jun 2013 13:07\tM.S.\nNe zaostaju ni Egipat i Tunis, koji se specijalnim ponudama i vrlo niskim cenama, ove godine bore za povratak na tržište, nakon političkih previranja koja su u velikoj meri osujetila dolazak turista u te zemlje u proteklom periodu.\nMarketing menadžer turističke agencije "Odeon" iz Beograda Miroslav Pačić rekao je za Tanjug da u okviru ovogodišnje ponude u predsezoni veliko interesovanje vlada za Antaliju i Bodrum, jer je u okviru tih aranžmana za dvoje dece predviđeno besplatno letovanje, kao i za Halkidiki jer, za pojedine aranžmane na tom grčkom poluostrvu, agencija daje popust i do 45 odsto.\nPrema njegovim rečima, vrlo povoljan je i Krf jer za polazak 9. juna, za 10 noćenja i put avionom, treba izdvojiti 195 evra, a autobusom 175 evra.\nKomercijalni direktor turističke agencije "Big Blu" iz Beograda Boban Šćepanović rekao je da i u ovoj agenciji najveće interesovanje vlada za Tursku i Grčku.\nOn je mišljenja da aranžmani za Tursku više nisu toliko jeftini, kao ranije, jer je Turska iskoristila političke krize u Egiptu i Tunisu u prethodnom periodu da podigne cene.\nInteresovanje građana Kragujevca za odmor na moru u predsezoni je veliko jer su aranžmani duplo jeftiniji, ali i zbog toga što je poslednjih godina veoma visoka spoljna temperatura vazduha u julu i avgustu, izjavio je Tanjugu direktor turističke agencije “Holiday” Žika Trakić.\n"U predsezoni, za 10 noćenja uključujući i prevoz, paket aranžman u apartmanima, primera radi za Grčku gde Kragujevčani najčešće odlaze, iznosi po osobi od 80 do 100 evra, a u sezoni od 150 do 200 evra", rekao je Trakić i dodao da su kapaciteti za jun popunjeni, dok slobodnih mesta ima za letovanje u julu i avgustu.\nNaglašavajući da na letovanje u predsezoni idu penzioneri i porodice sa malom decom, Trakić je rekao da oni građani koji ne mogu da priušte dva odmora u toku godine, radije se odluče za more nego za planine i banje.\nS druge strane u kragujevačkoj agenciji "Index turs" Tanjugu je rečeno da je u predsezoni veće interesovanje za banje i planine nego za more.\n"Veće je interesovanje za banje i planine nego za more, a na odmor idu uglavnom penzioneri i porodice sa malom decom", kaže Jelena Kostić iz te agencije.\nDodajući da se u poslednje vreme veliki broj mladih odlučuje za letovanje u Grčku u predsezoni, Kostić je navela da je za 10 dana po osobi u Soko Banji, gde Kragujevčani najčešće odlaže, potrebno izdvojiti 200 evra po osobi, a 70 evra za letovanje u Grčku, uz obezbeđen prevoz.\nDirektor Turističke organizacije Pirot Bratislav Zlatkov izjavio je Tanjugu da je interesovanje za boravak u seoskim kategorisanim domaćinstvima premašilo sva očekivanja, ali i da je povećana prodaja turističkih aranžmana ka letovalištima u inostranstvu.\n"Kada govorimo o seoskom turizmu, ova godina će biti rekordna jer smo još pre početka sezone 15. maja ostvarili veći broj noćenja nego što ih je bilo tokom cele prošle godine", kazao je Zlatkov.\nOsim seoskog turizma, veće je interesovanje i za letovališta u inostranstvu.\n"Prodaja turističkih aranžmana je povećana za 20 procenata u odnosu na isti period prošle godine. Piroćancima su najinteresantniji aranžmani sa cenom između 200 i 300 evra, a od destinacija po tradiciji Piroćanci najčešće biraju Grčku i Tursku”, navodi Dragan Jovanović iz Turističke organizacije Pirot.\nU Grčkoj će ovog leta putovati između 70 i 80 odsto turista iz Niša i okoline koji su uplatili aranžman za odmor, rečeno je Tanjugu u turističkim agencijama.\nDirektor turističke agencije "Euroturs" Zoran Petković kazao je da je prodaja aranžmana na prošlogodišnjem nivou i da je predsezona praktično rasprodata zbog nižih cena od 60 do 80 odsto u zavisnosti od kategorije smeštaja i mesta odmora.\nKada je reč o odlasku u Grčku, najviše je onih koji će letovati na severu te zemlje, ali je sve veći broj onih koji istražuju nove destinacije, napomenuo je Petković.\nZa glavnu sezonu mesta ima, ali se očekuje da prodaja još bolje krene posle završetka školskih obaveza i po dolasku naših ljudi koji žive u inostranstvu, naveo je Petković.\nU Čačku raste interesovanje građana za letovanje u inostranstvu zbog popusta i odloženih plaćanja, a najatraktivnije destinacije su Grčka i Turska, ocenila je vlasnica turističke agencije "Div", Nataša Basarić Tanjugu.\nOna je kazala da je prodaja letnjih aranžmana za 2013. godinu počela decembra prošle godine, jer su Čačani koristili velike popuste koje su agencije odobravale za uplate u celosti.\n“Last minute” ponude za Grčku su najpovoljnije varijante za putnike koji do poslednjeg trenutka ne znaju kada idu na odmor, jer kako ističe, desetodnevni aranžman sa prevozom i smeštajem može se naćii već od 70 evra po osobi.\nZa Tursku se Čačani, prema njenim rečima, opredeljuju uglavnom za aranžmane sa avio prevozom na bazi “all inclusive”.\nZa letovanje u Crnoj Gori odlučuju se uglavnom porodice sa malom decom. Cena smestaja na bazi polupansiona (dorčak i večera) kreće se od 225 evra po osobi, a najam apartmana već od 275 evra za deset dana.\nVećina turističkih agencija u Kruševcu rasprodala je aranžmane za letovanje u predsezoni jer su cene i do tri puta niže u odnosu na sezonu.\nSvi koji su se ovog leta odlučili da odmor provedu na obalama Grčke ili Bugarske u predsezoni, cenu paket aranžmana po osobi u maju su plaćali oko 70 evra, dok je taj iznos u junu veći za 50 evra.\n"Interesovanje u predsezoni je veće nego u sezoni jer su aranžmani jeftiniji čak tri puta, a mnogo ljudi letuje i u postsezoni - septembru i oktobru, kada su cene takođe niže" - kazao je Tanjugu Vladislav Milošević iz turističke agencije "Navis".\nPrema njegovim rečima, i ove godine je natraženija Grčka (olimpska regija, Halkidiki, Stavros, Tasos, Krf), zatim slede Turska, Crna Gora i Bugarska, dok je opalo interesovanje za Španiju, koja je prethodnih godina bila hit destinacija, kao i za Egipat i Tunis.\n"Do tih mesta se uglavnom putuje avionom, a to uslovaljava i veću cenu, koja otprilike iznosi 350 - 400 evra u sezoni", objašnjava Milošević i dodaje da su mnogi iskoristili popuste za rane rezervacije, pa su se tako aranžmani najviše prodavali u januaru i februaru.\nU Agencijama navode da se uglavnom koristi mogućnost odloženog plaćanja čekovima građana na rate do kraja godine.


U planu direktni let Peking – Sarajevo - Akta.ba\n09.07.2018. 10:17 / Izvor: SRNA\nKineski premijer Li Keqiang rekao je juče da je Kina spremna za unapređenje saradnje sa BiH u oblasti transportne infrastrukture i poljoprivrede.\nTokom razgovora sa predsjedavajućim Savjeta ministara Denisom Zvizdić u Sofiji na marginama Samita “16 plus jedan”, Li Keqiang je izrazio zadovoljstvo ohrabrujućim rezultatima dosadašnje saradnje Kine i BiH.\nPodsjetivši da su kineske kompanije već prisutne u BiH sa projektima, Kećijang je istakao interes Kine za boljom saradnjom i u oblasti poljoprivrede.\nKineski premijer je izrazio nadu da će ubrzo biti uspostavljen Veterinarski centar mehanizma “16 plus jedan” u BiH, kako bi se pospješio izvoz poljoprivrednih proizvoda u Kinu, saopšteno je iz Savjeta ministara.\nKećijang je rekao da je u planu otvaranje direktnog leta između Pekinga i Sarajeva, čime bi se pospješio promet ljudi i roba i značajno unaprijedila razmjena turista.\nZvizdić je rekao da je BiH zainteresovana da nastavi sa daljim unapređenjem i jačanjem veza sa Kinom.\nOn je izrazio zadovoljstvo što se inicijativa “16 plus jedan” razvija i jača, te naglasio posvećenost BiH nastavku saradnje u okviru ovog mehanizma.\nZvizdić je naglasio da je do sada potpisan veliki broj značajnih sporazuma, poput ukidanja viza, čime su otvorene nove mogućnosti povezivanja poslovnih ljudi i podstaknute investicije, naročito u oblasti energetike i infrastrukture, te turizma.\nOn je dodao da je BiH zainteresovana i za jačanje saradnje u sektoru poljoprivrede, čemu će doprinijeti i današnji sporazum potpisan u Sofiji.\nSastanku su prisustvovali ministar spoljne trgovine i ekonomskih odnosa BiH Mirko Šarović, ministar komunikacija i transporta Ismir Jusko i ambasador BiH u Bugarskoj Radomir Bogdanović.


Počinje snimanje “Nemanjića” – Explore Novi Sad\nHomeRazonodaPočinje snimanje “Nemanjića”\nPočinje snimanje “Nemanjića”\nKrajem marta počinje snimanje serije o srpskoj dinastiji Nemanjića “Krunisanje Stefana Prvovenčanog: Prva nemanjićka kraljevina”. Reditelj ovog ostvarenja biće Marko Marinković.\nBrendiranje Srbije kroz priču o našoj bogatoj istoriji i kulturnom nasleđu, koje je prepoznato na listama Uneska, svakako je jedan od dobrih načina promocije kulture i turizma. Verujemo da će i serija o Nemanjićima doprineti promeni slike o Srbiji u svetu i dovesti nam nove turiste – kaže Nebojša Bradić, glavni i odgovorni urednik Kulturno-umetničkog programa RTS.\nAli, o našoj istoriji i kulturnim destinacijama treba upoznavati pre svega građane Srbije. Zbog toga je u prvom planu obaveza Javnog medijskog servisa da neguje i afirmiše vrednosti koje nose naša kultura i duhovnost, i da kod najšire publike, a posebno mlađe, razvija osećanje nacionalne pripadnosti i umetničkog ukusa kao i poznavanje sopstvene istorije.\nSvečano otvaranje “Festivala ljubavi” u petak, 3. februara\nKoliko ste upoznati sa govorom tela


Agassi: “Rano je govoriti o povratku Đokovića na tron” – Haber.ba\nAgassi: “Rano je govoriti o povratku Đokovića na tron”\nSrbijanski teniser Novak Đoković danas je obavio prvi trening sa svojim novim trenerom Andreom Agassijem.\nU izjavi za francuski “L'Equipe” Agassi, koji se do sada nije bavio ovim poslom, je potvrdio da je za njega ovo novo iskustvo.\n“S Novakom tek počinjem da učim, i uživam od prvog dana. Ipak, u svemu ovom je bitan on, a ne ja“, rekao je nekadašnji teniser, prenosi “B92“…\nNa pitanje kada, i da li će se Đoković vratiti na teniski tron, osvajač osam Grand Slam turnira je rekao:\n“Rano je govoriti o tome. Pokušat ću da pomognem i psihički i fizički, ali je i meni potrebno vrijeme da mnogo toga naučim. Tek nedavno smo odlučili da sarađujemo. Naredne sedmice moram da odem zbog porodičnih stvari, jer je to odavno planirano”, potvrdio je Agassi ranije špekulacije da neće ostati uz Novaka do kraja turnira u Parizu.\nTeme:Andre Agassi, Novak Đoković\nPrelijepa pijanistkinja ne odustaje od Novaka: Nakon selfija iz Majamija, Lola sada provocira Đokovića na društvenim mrežama


Na većini puteva u Republici Srpskoj saobraćaj se odvija po suvim i mjestimično vlažnim kolovozima. Skrećemo pažnju na formiranje poledice, posebno u višim planinskim predjelima i preko prevoja. Na dionicama koje prolaze kroz usjeke i pored kamenih kosina, učestali su odroni zemlje i kamenja na kolovoz. Na svim putnim pravcima, savjetujemo opreznu vožnju, prilagođenu stanju i uslovima na putu, uz obavezno posjedovanje zimske opreme.\nZbog vidljivih pukotina na kosinama usjeka i povećane opasnosti od novih odrona na kolovoz, potpuno je obustavljen saobraćaj na magistralnom putu M-16, Karanovac–Crna Rijeka, u mjestu Dabrac. Saobraćaj je preusmjeren na alternativni putni pravac R-411 Srpske Toplice – Čađavica, preko Manjače.\nNa graničnim prelazima nema dužih zdaržavanja.\nIz sigurnosnih razloga, obustavljen je saobraćaj za teretna vozila i autobuse na saobraćajnicama prema i od mosta graničnog prelaza Brčko-Gunja, a zbog radova u Hrvatskoj, obustavljen je saobraćaj za sve kategorije vozila na graničnom prelazu Novi Grad-Dvor.


Vlašac – mlađi brat luka « TINKTURE DR ŠULCA\nZa jelo i začin najčešće se upotrebljavaju se sitno iseckani listovi, ali mogu se koristi i celi. Sitno seckan danas se najčešće upotrebljava u francuskoj kuhinji, dok se u kineskoj kuhinji dodaju celi dugi listovi, kako zbog ukusa, tako i zbog lepog izgleda i mirisa koje daje jelu.\nKao začin, svoje mesto pronašao je u supama, jelima od povrća i sosovima. Može se dodavati i u razna jela, najčešće pirinač, a izvrstan je dodatak i salatama, posebno onima od paradajza i krastavaca jer daje nežniju aromu, dosta slabiju od crvenog luka. Slaže se dobro i sa krompirom spremljenim na različite načine, a posebno je zanimljiv ako se doda pire krompiru.\nKategorije: Lekovite Biljke Zdrava Ishrana Tagovi: beta karoten jetra lekovite biljke toksini varenje vlašac zdrava ishrana\nSirovi puding od japanskih jabuka


DODATNI NOVAC ZA KULTURU Za 26 najboljih projekata 155 hiljada KM | Banjaluka.net\nDODATNI NOVAC ZA KULTURU Za 26 najboljih projekata 155 hiljada KM\nGradonačelnik Banje Luke Igor Radojičić uručio je danas predstavnicima 26 ustanova kulture i udruženja građana ugovore o realizaciji projekata iz oblasti kulturnog i umjetničkog stvaralaštva, u vrijednosti od 155.000 KM. Ova, dodatna podrška gradskoj kulturnoj sceni, provodi se u okviru kandidature Banja Luke za evropsku prestonicu kulture 2024. godine i novousvojene Strategije razvoje kulture, koja predviđa povećanje izdvajanja za oblast kulture.\nNakon uručenja ugovora, Radojičić je naglasio da su ovo dodatna sredstva za kulturu i da se uporedo sa ovom podrškom iz gradskog budžeta finansiraju i redovni godišnji programi iz oblasti kulture.\n-Cilj je da svake godine povećavamo sredstva za kulturu, bez obzira na to da li ćemo biti izabrani za Evropsku prestonicu kulture. Želimo da ulažemo u dobre projekte i u infrastrukturu u kulturi, a ovim sredstvima podržani su različiti projekti muzičke, scenske, pozorišne i filmske umjetnosti, uključujući i one koje će realizovati lica sa invaliditetom – rekao je Radojičić. On je precizirao da su projekti odabrani na osnovu prethodno raspisanog javnog poziva, na kojem je kandidovan ukupno 41 projekat.\nNačelnik Odjeljenja za kulturu, turizam i socijalnu politiku Neven Stanić naglasio je da putem ovih projekata Grad želi da širi ponudu kulturno-umjetničkog amaterizma, da pruži priliku novim ljudima i udruženjima, koji svojim idejama i inovativnim pristupom mogu doprinijeti razvoju kulture.\n-U 2019. godini takođe ćemo raspisati isti konkurs i pozivamo sve koji su zainteresovani da nam se obrate i da zajednički radimo. Ove projekte su ocjenjivala stručna lica i možemo reći da je proces izbora bio potpuno javan i da su projekti objektivno ocijenjeni – kazao je Stanić i dodao da će u ovoj godini na području grada biti realizovano više od 50 kulturno-turističkih manifestacija.\nSaša Berendika iz Udruženja građana „Rez“, izjavio je da se njihov projekat odnosi na džez muziku, odnosno da će, kroz svoje aktivnosti, pokušati da obogate džez ponudu u gradu, s obzirom na sve veći interes naših sugrađana za ovu vrstu muzike.\nNebojša Kuruzović iz Udruženja građana „Dobri medo“, ocijenio je da bi ovakvu podršku kulturi voljeli da vide i kod drugih nivoa vlasti, a ne samo kod Gradske uprave. On je izrazio zadovoljstvo što su projekti odabrani na osnovu javnog poziva, koji je proizveo snažnu konkurenciju.\n– Za nas, koji se bavimo kulturom, od izuzetne je važniosti da se značajno ulaže u produkciju i stvaranje novih kulturnih proizvoda u Banjoj Luci – zaključio je Kuruzović.


Broj obolelih nastavio je da opada u glavnom gradu, te danas iznosi 601, što je za 200 manje nego juče.\nVerovali ili ne, ali prema poslednjem korona preseku u svim ostalim gradovima registrovano je manje od 100 novozaraženih.\nTako je na drugom mestu ove liste Niš sa 99 pozitivnih na koronu, a potom sledi Kragujevac sa 74 novoobolela.\nNa četvrtom mestu nalazi se Novi Sad sa 59 novih slučajeva, u Kruševcu je registrovano 56, dok je u Kraljevu 54 novozaraženih.\nUžice i Šabac danas imaju po 49 novih slučajeva, a Vranje se na ovu listu upisalo sa 44.\nU Smederevu je zabeleženo 43 novoobolelih, Pančevo ima 37, dok je u Leskovcu 29.\nValjevo danas ima 25 zaraženih, jedan manje registrovan je u Bogatiću, a 23 registrovano je u Požarevcu.\nSledi Kovin sa 21 novim slučajem, potom Aranđelovac sa 20, dok je u ostalim gradoivma u Srbiji registrovano manje od 20 obolelih.\nPodsetimo, u poslednja 24 sata u Srbiji je na korona virus testirano 9.282 osoba, njih je 2.074 pozitivno, dok je nažalost 39 osoba preminulo.\nPrema poslednjim podacima Ministarstva zdravlja i Instituta "Batut", na respiratorima u bolnicama širom Srbije nalazi 283 pacijent.


Mali: Ukidanje zakona o smanjenju penzija najkasnije do 1. oktobra\nMinistar finansija Srbije Siniša Mali najavio je da će u naredne dve do tri nedelje, a najkasnije do 1. oktobra, biti ukinut Zakon o privremenom umanjenju penzija.\nKako je objasnio Mali, na današnjem sastanku u Beogradu sa misijom Međunarodnog monetarnog fonda (MMF) razgovaraće se i o detaljima vezanim za povećanje penzija.\n“Već ove, a najkasnije naredne nedelje izaći ćemo pred Vladu sa izmenama Zakona o PIO fondu, koji će de fakto biti osnov za tako nešto”, rekao je Mali i dodao da će se posle toga zakon naći u Skupštini, dok je rok za njegovo stupanje na snagu 1. oktobar.\nDelegacija MMF-a u punom sastavu sa Džejmsom Rufom na čelu boraviće u Beogradu od 24. septembra do 4. oktobra, najavio je ministar finansija. Očekuje se da će razgovarati o šest ili sedam različitih zakona do kraja godine, između ostalog o izmenama zakona o PIO fondu, porezu na imovinu i porezu na dobit.\nMinistar je naveo da je nezaposlenost u Srbiji 11,9 odsto, a da je 2012. ona iznosila skoro 25 odsto, kao i da Srbija danas više nema deficit u budžetu, dok ekonomija beleži rast veći od četiri odsto.\nMali je istakao da je jedan od glavnih zadataka njegovog ministarstva reforma poreske uprave, uključujući carinske i razne inspekcijske službe, kao i da je glavni cilj suzbijanje sive ekonomije.\nPredsednica Američke privredne komore Jelena Pavlović je novinarima ukazala na problem sive ekonomije u Srbiji, navodeći izveštaj Ekonomskog fakulteta u Beogradu, prema kojem je siva ekonomija 2016. zauzimala 30 odsto bruto domaćeg proizvoda.\nPavlović je ukazala i da nije završen proces reforme parafiskalnih nameta, a kao važno pitanje navela je i vladavinu prava, odnosno efikasnost u radu pravosuđa.\nOna je dodala da Srbija ima relativno dobar zakonski okvir, što se tiče privrednog okruženja, ali kao najveći problem je navela lošu primenu ovih zakona.


Đajić: Trenutno redovno snabdijevanje kiseonikom - mojKontakt portal - Radio Televizija Kontakt\nUniverzitetski klinički centar Republike Srpske raspolaže dovoljnim količinama kiseonika i snabijedvanje je trenutno redovo, izjavio je generalni direktor ovog zdravstvenog centra Vlado Đajić.\n“U ovom trenutku imamo oko osam tona kiseonika, snabdijevanje je redovno, ali ne znamo do kada ćemo i kako ćemo dalje. Tražimo najbolje moduse, nema čarobnog štapića, zato što može i `Meser` da ostane bez kiseonika i onda dolaze sve zdravstvene ustanove u BiH u problem”, rekao je Đajić novinarima u Banjaluci.\nUkazao je na otežano funkcionisanje, jer u ovom trenutku kiseonika nedostaje u svijetu, a istakao je korektan odnos “Mesera” prema UKC-u.\n“Svi su sada vidjeli do kakve katastrofe je moglo dovesti trenutno ludilo gradonačelnika Banjaluke Draška Stanivukovića koji je bio spreman da žrtvuje živote naših stanovnika i građana Banjaluke i Republike Srpske za svoje jeftine poene”, rekao je Đajić.\n“Sve je bilo nepotrebno, kiseonik je bio ispravan”, naglasio je Đajić i dodao da UKC dobija kiseonik preko donatora i da su sa dosadašnjim dobavljačima dogovorili sporazume, raskid ili zamrzavanje ugovora i raspisivanje tendera.\n“Ako se opet poveća broj pacijenata, niko ne zna gdje ćemo nabavljati kiseonik jer `Meser` nema dovoljno kiseonika”, rekao je Đajić i dodao da je Srbija zabranila izvoz kiseonika, te da su u Hrvatskoj i Evropi veliki problemi sa kiseonikom.


Tanjug 25. septembra 2020. 12:58\nBEOGRAD – Industrijski park Mihajlo Pupin u Borči biće najinovativnija i tehnološki najnaprednija ekonomska zona u Evropi i napraviće od Beograda evropski Šenžen, poručio je ministar za inovacije i tehnološki razvoj Nenad Popović.\nPopović je to rekao na međunarodnoj onlajn konferenciji gde su predstavljeni potencijali za ulaganje u ovaj park, a kojoj su prisustvovali predstavnici kompanija iz Kine i Evropa.\nMinistar je istakao da će industrijski park biti formiran u saradnji sa kineskim partnerima.\nPopović je istakao da je primena koncepta industrijskih parkova Kinu dovela na lidersku poziciju u području inovacija i industrijskog rasta.\nDodao je da su implemetacijom ideje Pojas i put kreirani temelji kontinuiranog razvoja veza između Kine i ostatka sveta, a da je Srbija jedan od najvažnijih partnera Kine u okviru tog projekta u Evropi.\n„Imamo mogućnosti da model inovacionog rasta Kine primenimo i kod nas, jer je Srbija zemlja u kojoj se inovacije i nove tehnologije izuzetno vrednuju“, rekao je Popović.\nOn je dodao da Srbija, iako mala zemlja sa 7.5 miliona stanovnika, ima fantastičan izvoz IT proizvoda i usluga koji premašuje dve milijarde evra.\nKako je naglasio, Vlada Republike Srbije prepoznala inovacije kao ključni faktor razvoja privrede i ulaganjem u infrastrukturu omogućila transfer znanja u privredu.\n„Želimo da industrijski park Mihajlo Pupin u budućnosti bude glavna destinacija za investicije iz Kine i ključna tačka industrijske i tehnološke saradnje naše dve zemlje, odakle ćemo u budućnosti ostvarivati zajednički ekonomski uticaj na celu Evropu“, rekao je on.\nPopović je ukazao da prijateljstvo Srbije i Kine osim ekonomske, ima i važnu političku dimenziju jer Kina principijelno podržava teritorijalni integritet i suverenitet Srbije po pitanju Kosova i Metohije, dok Srbija pruža nedvosmislenu i doslednu podršku politici „jedne Kine“.\nNa onlajn konferenciji učestvovali su predsednica Vlade Srbije Ana Brnabić, ambasadorka Kine Čen Bo, predstavnici PKS i Razvojne agencije Srbije, kao i preko 200 predstavnika kompanija iz više oblasti, te brojni stručnjaci iz više oblasti.


Varnice na relaciji Srbija-SAD pred posetu visoke ruske delegacije\nPremijer Vojislav Koštunica pozvao je Sjedinjene Američke Države da ponište odluku o priznavanju Kosova i zatim naglasio:\n“Odgovornost je na Sjedinjenim Američkim Državama da omoguće da se stvari vrate u pređašnje stanje i da se, kroz potvrđivanje Rezolucije 1244 u Savetu bezbednosti, obezbedi stabilnost i mir u regionu.”\nAmerički ambasador u Beogradu Kameron Manter zatražio je od srpskih lidera da obezbede sve kako se nasilje usmereno protiv diplomatskih misija nikada više ne bi ponovilo. Ambasador Manter je u intervjuu agenciji Asošijeted pres rekao da je eoma ljut zbog onoga što se dogodilo i poručio da bi bilo bolje da se to ne ponovi. Manter je pozvao na odgovornost neke ministre u vladi Vojislava Koštunice i ostale nacionalističke političare i upozorio da nikada nije od pomoći kada neodgovorni visoki lideri neke zemlje koriste zapaljiv rečnik jer on vodi daljoj diplomatskoj izolaciji Srbije što nikome nije u interesu.\nI bivši šef jugoslovenske diplomatije Goran Svilanović smatra da je srpska Vlada mitingom u četvrtak sve dovela u pitanje i da se ponela šizofreno. Sadašnja situacija vodi direktno u obračun ličnih siledžijskih paraformacija pojedinih ministara, ocenio je Svilanović i upozorio da sledeće mete mogu biti mediji, nevladine organzacije i pojedine političke ličnosti. Srbija ni u objektivno mnogo gorim vremenima nije bila u ovakvom haosu, rekao je Svilanović.\nU takvim okolnostima u ponedeljak gost Beograda biće, kako je najavljeno, delegacija Rusije koju predvodi potpredsednik vlade Dmitrij Medvedov, šef diplomatije Sergej Lavrov i ministar za vanredne situacije Sergej Šojgu.


Lakše i jeftinije do državljanstva | SerbianForum\nLakše i jeftinije do državljanstva\nDatum pokretanja 07.10.2012\nMinistarstvo unutrašnjih poslova apelovalo je na građane koji imaju prijavljeno prebivalište u Srbiji i žele da dobiju srpsko državljanstvo da do 9. oktobra podnesu zahtev za sticanje državljanstva kako bi to mogli da ostvare po lakšoj proceduri i jeftinije.\nMUP-a navodi da 9. oktobra ističe rok za podnošenje zahteva za upis u evidencije državljanstva Srbije, "odnosno prestaju da važe lakši uslovi za sticanje državljanstva za građane sa prijavljenim prebivalištem u Republici".\n"Apelujemo na građane da iskoriste ovaj rok i da podnesu zahtev za sticanje državljanstva, kako bi stekli državljanstvo po jednostavnijoj proceduri", navodi se u obaveštenju, objavljenom na Internet stranici MUP-a.\nPrema Zakonu o državljanstvu, državljaninom Srbije smatra se i državljanin SFRJ koji na dan 27. februara 2005. ima državljanstvo druge republike ranije SFRJ, odnosno državljanstvo druge države nastale na teritoriji SFRJ.\nPrema tom pravnom aktu, da bi neko bio državljanin Srbije trebalo je da ima i prijavljeno prebivalište na teritorij Srbije u trajanju od najmanje devet godina.\nCrnogorski drzavljanin, koji je 3. juna 2006. imao prijavljeno prebivalište na teritorij Srbije, ako podnese pisani izjavu da se smatra državljaninom Srbije i zahtev za upis u evidenciju državljana Republike to je i postajao.\n"Izvestan broj građana iz ove kategorije, koji žive na teritoriji Republike Srbije, svoj državljanski status još nije rešio", objašnjava se u obaveštenju MUP-a.\nPosle ovog datuma građani koji ne budu podneli zahtev za sticanje državljanstva tretiraće se kao stranci, a ukoliko i onda žele srpsko državljanstvo moraće da za takse plate mnogo veće sume nego sada.\nNa građane se apeluje da iskoriste ovaj rok i da policijskim stanicama na čijim teritorijama imaju prijavljeno prebivalište podnesu zahtev za sticanje državljanstva za koji je propisana taksa od 1.910 dinara.\nPosle 9. oktobra građani će moći da podnose zahteve pod drugim zakonskim osnovima, uz složeniji postupak koji zahteva strožije uslove i duže traje, a "pri čemu je iznos takse 15.280 dinara".


Rutović: Neusvajanje programsko produkcionog plana Javnog servisa nema veze sa nepotpisivanjem Ugovora sa Vladom\nObjavljeno subota, 30 decembar 2017 17:03\nPovodom izjave Vladimira Pavićevića - predsjednika Savjeta RTCG, koju je dao nakon neusvajanja programsko produkcionog plana Javnog servisa od strane Savjeta, reagovao je Željko Rutović - direktor Direktorata za medije. Rutović je istakao da su elementarna očekivanja da predsjednik Savjeta RTCG, poznaje Zakon i standarde javne radiodifuzije, jer da je to znao, ne bi, kako je naveo, neusvajenje programsko produkcionog plana Javnog servisa pravdao navodnim nepotpisivanjem Ugovora između Vlade Crne Gore i RTCG o pružanju javnih radiodifuznih usluga za period 2018-2020.\n„Da li on ovom izjavom pokazuje svoje neznanje i nepoznavanje predmetne problematike ili se i sam i na ovaj način pridružuje već viđenoj manipulaciji menadžmenta Javnog servisa? Suštinski, shodno slovu Zakona i saopštenja Evropske komisije o pravilima državne pomoći za javne radiodifuzne servise, ničim se ne dovode u vezu programsko produkcioni plan RTCG i rokovi za potpisivanje Ugovora sa Vladom Crne Gore“, istakao je Rutović.\nPrema njegovim navodima, postavlja se logično pitanje, ako PP plan RTCG zavisi od prethodnog potpisivanja Ugovora sa Vladom Crne Gore, a naravno da ne zavisi, zašto je onda Pavićević, kao predsjednik Savjeta, PP plan kandidovao za razmatranje na sjednici Savjeta?\n„Po ovoj Pavićevićevoj nespretnoj analogiji, RTCG se od 1. januara 2018. godine ne bi mogla finansirati, jer nije potpisan Ugovor, čiji elementi sadrže trogodišnja finansijska i programska prava i obaveze Vlade i RTCG. Kao što cijenjena javnost zna, Javnom servisu je od strane Vlade Crne Gore garantovana finansijska nezavisnost (sa napomenom da će za 2018. Vlada izdvojiti najveća finansijska sredstva od osnivanja RTCG), no javnost iz Pavićevićeve izjave još ne zna kakve konsekvence treba da snosi menadžment Javnog servisa povodom neusvajanja PP plana za 2018. godinu, za koje je u nekim prethodnim situacijama razrešavano funkcije nadležno i odgovorno lice u RTCG“, naglasio je Rutović.\nKako je dodao, PP plan kao krovni programski dokument Javnog servisa treba da bude kičma Ugovora između Vlade i RTCG, za čije prvo potpisivanje za period 2018-2020 Zakon ne prepoznaje i ne predviđa kraj ove kalendarske godine.\n„Na kraju, pronalaženje krivaca i razloga tamo gdje ih nema, još jedna je u nizu jalovih manipulacija kojima se pokušava odbraniti neodbranjivo, a to je pitanje odgovornosti trenutnog menadžmenta Javnog servisa za, između ostalog, neusvajanje PP plana i grube obmane građana Crne Gore o rezultatima istraživanja rejtinga gledanosti RTCG“, zaključio je Rutović.


Muškarac iz Novog Sada (53) izvršio je samoubistvo u ulici Koste Racina u Novom Sadu danas oko podneva.\nVIDEO: Napravio parking ispod svog stepeništa!\nAko imate problem sa parkiranjem, uz dovoljno kompaktan automobil, možete parkirati i ispod stepeništa, verovali ili ne!\nVIDEO: Ulica "propala" u zemlju\nDeo ulice u dužini od 200 metara propao je rano jutros u Firenci, a red parkiranih automobila pao je na podzemne cevi i prekinuo snabdevanje vodom u ovom italijanskom gradu.\nMuškarac iz Rusije snimljen je s prozora jedne zgrade u sumanutoj vožnji bagerom u trenutku kada je na parkiralištu "pokupio" tri automobila, a onda se zaokrenuo i zabio u mali kamion.\nVIDEO: Ovaj nam ne treba na parkingu!\nautoportal.rs 1 komentar\nDa li bolje parkiraju vozači ili sami automobili?\nParkiranje, pogotovo u "uskim" situacijama zna da bude veliki problem za mnoge vozače, pogotovo one ženskog pola (bez uvrede za dame koje su sjajne za volanom). Jedna studija pokazuje da bi bolje...\nZvezdara: Izbo komšiju vilama zbog parkinga?!\nLjubomir P. (64) i Dragiša P. (63) posvađali su se ispred kuće, pa je Dragiša od Ljubiše oteo vile i naneo mu teške telesne povrede po glavi i telu\nNa jesen u 4. i 5. bečkom okrugu počinje probna upotreba elektronskih karti za parkiranje, a od jeseni 2016. godine je ovaj sistem planiran u svim bečkim okruzima.\nŠta ako će u bliskoj budućnosti automobili moći da traže mesto u garaži i da se vraćaju sami uz pomoć aplikacije za pametni telefon? To je cilj zajedničkog pilot projekta koji su...


Na Zlataru 25. i 26. juna - Mladi u turizmu - PPmedia\nNa Zlataru 25. i 26. juna – Mladi u turizmu\nPosted on\t22 јуна, 2020 2:55 pm by adminpp033\nNova Varoš – Na Zlataru će 25. i 26. juna (četvrtak i petak) biti održano niz predanja i radionica u okviru projekta “Mladi u turističkoj industriji” koji Udruženje „Srbija za mlade“ realizuje uz finansijsku podršku Evropske unije.\nTreninzi su u terminu od 17 do 20 časova u hotelu “Panorama”, učešće je besplatno, a obezbeđeni su radni materijali, hrana i osveženje. Svi zainteresovani za učešće mogu se prijaviti popunjavanjem upitnika na linku ispod teksta ili na sajtu www.srbijazamlade.rs.\nIz Udruženja „Srbija za mlade“ pozivaju mlade iz Nove Varoši da se prijave u što većem broju. Osim u Novoj Varoši, projekat “Mladi u turističkoj industriji” realizuje se u još osam opština i gradova u Srbiji: Negotin, Bajina Bašta, Raška, Savski venac (Beograd), Niš, Sombor, Čačak i Bač.\n-U okviru projekta biće organizovana i letnja praksa u hotelima i restoranima, a svi zainteresovani mogu da se prijave nakon završetka treninga- kažu u Udruženju „Srbija za mlade“.\nDva najvažnija dela projekta su info dani i treninzi o preduzetništvu i mogućnostima za preduzetništvo u sektoru turizma. Na ovim treninzima svoja iskustva, znanja i veštine mladima će preneti eksperti i uspešni preduzetnici u turizmu: Vladimir Đumić (Just go), Bojan Zečević (Ekonomski fakultet), Goran Petković (Ekonomski fakultet), Snežana Štetić (UTVS), Jovan Кocmanović (Peristeron), Veljko Кovačevič (Preduzetnik), Darko Gavrilović (Direktor turističke agencije “Talas travel”).\nAktivnosti se sprovode u saradnji sa fakultetima, Nacionalnom službom za zapošljavanje, lokalnim opština, lokalnim centrima za socijalni rad i kancelarijama za mlade.\n-Naša misija je obezbeđivanje preduslova za zapošljavanje i samozapošljavanje mladih u sektoru turizma. Podizanje svesti poslodavaca u turističkoj industriji o zapošljavanju pripadnika ugroženih grupa, kako bi se smanjio nivo nezaposlenosti. Cilj je mladima pružiti šansu da u svojoj zemlji nauče sve što im je potrebno za uspešno pokretanje i vođenje održivog projekta iz oblasti turizma. Nakon realizacije projekta želimo da na tržištu Srbije posluje najmanje 10 novih preduzeća i da njihovo poslovanje bude održivo u budućnosti- kažu u Udruženju „Srbija za mlade“.\nPrijave za trening na linku: https://docs.google.com/forms/d/e/1FAIpQLSfКQDAQxmMLGXMrS6NR9l2RkКj-mzucPnm7chopwND5e9bgcA/viewform


Srpsko društvo naklonjenije sinovima | EurActiv Srbija\nSrpsko društvo naklonjenije sinovima\nU Srbiji se sprovodi blaga diskriminacija žena u poređenju sa zemljama sveta koje ne poštuju prava žena, pri čemu je najzastupljeniji oblik naklonost prema sinovima. Diskriminacija je najveća u delu željenog pola bebe koji se meri na osnovu udela dečaka u bebama koje su poslednje rođene u porodici, rezultati su indeksa koji meri uticaj društvenih institucija na rodnu ravnopravnost. Iako ustav garantuje jednaka prava pri nasleđivanju, u srpskim seoskim područjima očekuje se da se žene odreknu svog dela nasledstva u korist brata. Takođe, nasilje nad ženama se ne sankcioniše dovoljno. Srbija je najbolje rangirana u delu koji meri ograničenja u osnovnim ljudskim pravima kao što su sloboda govora, kretanja i pristupa javnim mestima.\nPrema indeksu koji meri uticaj društvenih institucija na rodnu ravnopravnost (Social Institutions and Gender Index - SIGI), Srbija zauzima 11. mesto od 86 zemalja istočne Evrope, Azije, Afrike i Latinske Amerike koje nisu članice OECD i EU. Indeksom je obuhvaćeno 86 zemalja koje imaju neke oblike diskriminacije žena.\nLider je Argentina sa najmanje diskriminacije, a najbolje plasirana evropska zemlja je Makedonija koja zauzima 5. mesto. Od zemalja regiona, najlošije je pozicionirana Albanija (51. mesto), u kojoj, prema izveštaju, postoji izražena diskriminacija žena.\nCentar za razvoj Organizacije za ekonomsku saradnju i razvoj (OECD) počeo je 2009. da objavljuje SIGI sa namerom da izmeri kako društvene institucije diskriminišu žene u zemljama koje nisu članice EU i OECD-a. Srbije nije bilo u tom izveštaju, ali je obuhvćena narednim izveštajem koji je objavljen ove godine.\nOd zemalja regiona istočna Evropa - centralna Azija najlošije je rangiran Azerbejdžan koji je zauzeo 68. mesto od 86 zemalja. U nekim zemljama regiona i dalje postoji problem rane udaje, a naročito je zastupljen u Bosni i Hercegovini, Gruziji i Tadžikistanu.\nKako bi unapredile pravo žena u u porodici neke zemlje su izmenile zakone o porodici. Na primer, 2011. parlament Azerbejdžana je usvojio amandman koji podiže minimalnu starosnu granicu za brak i muškaraca i žena na 18, navodi se u izveštaju OECD-a.\nNasilje nad ženama i dalje postoji u regionu, ali raste svest o problemu naročito u vezi sa trgovinom i nasiljem u porodici. Podindeks pokazuje da je veći broj dečaka od devojčica među bebama kao posledica selektivnog abortusa i ubijanja ženskih beba problem u Gruziji, Azerbejdžanu, Albaniji i Jermeniji. Podaci o učešću dečaka u broju poslednje rođene dece u porodici takođe pokazuje raširenu sklonost prema sinovima u regionu.\nIako žene formalno imaju jednaka prava u raspolaganju imovinom i nekretninom, u stvarnosti to često nije tako. Učešće žena u političkom životu istočne Evrope i centralne Azije takođe raste, ali još nije dostiglo kritičku masu od 30%.\nSrbija je najlošije rangirana u delu koji ocenjuje naklonost društva prema sinovima i zauzima 80. od 86 zemalja na listi. Diskriminacija je najveća u delu željenog pola bebe koja se meri na osnovu udela dečaka u broju beba koje su poslednje rođene u porodici.\nU obrazloženju indeksa za Srbiju se, međutim, podvlači da za Srbiju nisu karakteristični abortusi motivisani polom bebe, ubistva novorođenih devojčica ili loša briga o ženskim bebama. Kako se navodi, stopa smrtnosti je nešto veća za dečake, i veći procenat devojčica pohađa srednju školu, što znači da u tom segmentu nema diskriminacije.\nStope neuhranjenosti su vrlo niske za celu zemlju, ali su ipak malo više za devojčice nego za dečake.\nOdricanje u korist brata\nU delu koji analizira nepoštovanje zakonskih propisa o porodici, Srbija zauzima 24. mesto od svih zemalja, a najlošiju ocenu dobila je za nasleđivanje imovine. Iako ustav garantuje jednaka prava nasleđa, u seoskim područjima očekuje se da se žene odreknu svog dela nasledstva u korist brata.\nU podindeksu koji ocenjuje nasilje nad ženama u Srbiji, navodi se da za silovanje sud često propisuje blage kazne, a da se malo žena odluči da podnese tužbu protiv silovatelja jer se boje poniženja ili javne osude. Među ženama je prisutno mišljenje da je nasilje nad njima ponekad opravdano, a naročito je zastupljeno među romskom populacijom.\nZa ograničenja u pristupu imovini Srbija je zauzela 29. mesto. Kako se navodi, običaji oduzimaju ženama vlasničko pravo. Budući da žene često ne poseduju nekretninu, one ne mogu da dobiju kredit jer banke traže garanciju u vidu hipoteke.\nU Srbiji postoji takođe jak i aktivan sektor za zaštitu prava žena, od kojih su mnoge grupe izrasle iz antiratnog aktivizma devedesetih, stoji u obrazloženju indeksa za Srbiju.


EU osudila protjerivanje svoje izaslanice iz Venecuele @ StartBiH.ba\nEvropska unija osudila je u utorak odluku venecuelanskog predsjednika Nicolasa Madura da protjera njihovu izaslanicu, apelirajući na Caracas da preokrene tu odluku i pozvali su venecuelanskog ambasadora u sjedište EU.\nMadurova odluka u ponedjeljak da izaslanica Evropske unije Isabel Brilhante Pedrosa mora napustiti zemlju u roku 72 sata, uslijedila je nakon novih evropskih finansijskih sankcija za 11 službenika u Venecueli, koje blok optužuje da ometaju rad narodne skupštine Venecuele.\n- EU osuđuje ovu odluku i duboko žali zbog daljnje međunarodne izolacije. Pozivamo da se ova odluka poništi - navodi se u saopćenju iz sjedišta EU, javio je Reuters.\nEU je pozvala venecuelanskog ambasadora u Briselu. Čelnik EU za vanjsku politiku, Josep Borrell, objavio je na Twitteru da će poduzeti "uobičajenu potrebnu mjeru reciprociteta".


Objavljeno nedelja, 26 januar 2014 08:02\nPoznata hrvatska književnica, novinarka i blogerka, Vedrana Rudan objavila je na svom blogu tekst koji je 15. januara, pod naslovom „Vratite mi Jugoslaviju“, preuzeo i objavio „B92“. „Espona“ integralno prenosi pomenuti tekst.\nObjavljeno petak, 17 januar 2014 09:43\nReagujući na kritike koje su mu upućene za članak objavljen u “Ekonomistu”, a u kojem je upotrijebio izraz “Jugosfera”, autor teksta, Tim Džuda je i objasnio zašto je upotrijebio taj izraz i, prema njegovom mišljenju, da li je on opravdan.\n“E Spona” integralno prenosi taj tekst.\nObjavljeno ponedeljak, 30 decembar 2013 21:27\nZaključak projekta saradnika Njemačkog društva za spoljnu politiku (DGAP) Kornelijusa Adebara koji je razmotrio šta bi bilo da je Evropska unija uložila veće napore, prije svega finansijskim podsticajima, u opstanak Jugoslavije i njeno primanje u svoje članstvo nedavno je objavio Nezavisni dnevnik “Vijesti”. “Espona” tekst prenosi integralno.\nObjavljeno subota, 21 decembar 2013 21:39\nTekst o izložbi, ali i o tom vremenu, ljudima, državi, objavio je „Dojče vele“ (DW), koji „Espona“ prenosi integralno.